A KALAN KAAN NIN NA Aboua Acoli Adja Afrikaans Akha Albanais Allemand Altai Alur Amharique Amis Anglais Arabe Arménien Arménien (occidental) Assamais Aukan Aymara Azéri Bachkir Baoulé Bas allemend Basque Bassa (cameroun) Batak (Karo) Batak Simalungun Batak Toba Bengali Biak Bichlamar Bicol Birman Boulou Bulgare Cakchiquel Cambodgien Capverdien Catalan Cebuano Changana du Mozambique Chavacano Chichewa Chiga Chin haka Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuuk Cibemba Cinamwanga Cinyanja Coréen Creole de Maurice Creole seychelles Croate Créole de Guadeloupe Créole de la Guyane française Créole du bélize Créole haïtien Damara Dangme Danois Douala Drehu Efik Esan Espagnole Estonien Ewé Fante Fidjien Finnois Fon Français Ga Gallois Garifuna Georgien Gitonga Gokana Goun Grec Groelandais Guarani Gujarati Haoussa Havu Herero Hiligaynon Hindi Hmong blanc Hongrois Hunsrik Hébreu Iban Ibinda Idoma Igbo Igede Iloko Indonésien Islandais Isoko Italien Japonais Javanais Jula Kabye Kachin Kana Kannada Karen S’gaw Kazakh Kazakh (Arabe) Kekchi Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kirundi Kisonge Kissi Kituba Kongo Konkani (romain) Krio Kurde kumanji Kurde kumanji (Caucase) Kurde kurmanji (cyrillique) Kwangali Kwanyama Kyangonde Lahu Langue des Signes Américaine Langue des signes argentine Langue des signes brésilienne Langue des signes espagnole Langue des signes italienne Langue des signes polonaise Langue des signes russe Langue des signes sud-africaine Langue des signes équatorienne Lao Lari Lenje Letton Lhukonzo Lingala Lituanien Lolo Lomwe Luganda Lunda Luo Macédonien Makua Malagach Malay Malayalam Maltais Mam Mambwé-Lungu Manyawa Mapudungun Marathi Marshall Mashi Maya Mazatec de Huautla Mbunda Min nan (Taïwan) Mingrélian Mixe Mixtèque (Guerrero) Mizo Mongol Moore Nahuatl (Nord de Puebla) Nahuatl (central) Nahuatl (guerrero) Nahuatl (huasteca) Navajo Ndau Ndonga Ndébélé Ndébélé(Zimbabwe) Ngabere Ngangela Nias Niue Norvégien Nsenga Nyungwe Nzema Néerlandais Népali Okpe Oromo Ossete Otetela Ourdou Ouzbek Ouzbek (romain) Palau Pangasinan Papiamento (curaçao) Pendjabi Persan Pidgin d'Afrique de l'Ouest Pidgin salomonien Polonais Ponape Portugais Portugais (Portugal) Quechua (Ancash) Quechua (Ayacucho) Quechua (Bolivie) Quechua (Cuzco) Quichua (Chimborazo) Quichua (Imbabura) Quiché Rarotongan Romain Romani (Macédoine) Romani (Macédoine, cyrillique) Romani (Sud de la Grèce) Romani de Serbie Ronga Runyankore Russe Rutooro Samoan Sangir Sango Sena Sepedi Sepulana Serbe Serbe (romain) Sesotho du Lesotho Sesotho d’Afrique du Sud Shona Sidama Silozi Singhalais Slovaque Slovène Sonde Songomeno Sranan tongo Suédois Swahili Swahili (Rép. dém. du Congo) Swati Tagalog Tahitien Tajiki Talian Tandroy Tankarana Tarascan Tatar Tcheque Tewe Thaï Tigrinya Tiv Tlapanec Tojolabal Tongien Tshiluba Tshwa Tsonga Tswana Turc Turkmene Tuvaluan Twi Tzeltal Tzotzil Télougou Tétoum Dili Ukrainien Umbundu Urhobo Uruund Valencien Venda Vezo Vietnamien Wallis Waray-Waray Wayuunaiki Wolaitsa Xhosa Yapois Yoruba Zande Zapotec (de l'isthme) Zoulou ouïghour (écriture cyrillique) tamoul\nN’I TERI sɔbɛ dɔ ye lɛtɛrɛ ci i ma walisa k’i jija, o be mun lo kɛ i la do? Ciden Pol y’o lɛtɛrɛ ɲɔgɔn ci a balimacɛ Timote ma. O lɛtɛrɛ lo be weele Bibulu kɔnɔ ko Timote ka bataki 2nan. Siga t’a la, Timote tun kɔrɔtɔnin lo ka yɔrɔ dɔ sɔrɔ, mankan tɛ yɔrɔ min na walisa k’a teri sɔbɛ ka lɛtɛrɛ kalan. N’a sɔrɔ a tun b’a yɛrɛ ɲiningara ko: “Pol be di? Ladili dɔ b’a fɛ k’a di n’ ma walisa ka n’ dɛmɛ n’ ka baara la wa? Yala o lɛtɛrɛ bena n’ dɛmɛ ka n’ ka cidenya baara kɛ ka ɲɛ ani ka tɔɔw dɛmɛ wa?” I ko an bena a ye cogo min na, Timote y’o ɲiningaliw jaabiliw sɔrɔ ani a ye miiriya nafaman caaman wɛrɛw sɔrɔ o lɛtɛrɛ kɔnɔ. Barokun nin na, an bena o lɛtɛrɛ ka ladili nafaman dɔw lajɛ.\n“NE BE KOO BƐƐ MUƝU”\nTuma min na Timote y’a daminɛ k’o lɛtɛrɛ kalan, a sinna k’a faamu ko Pol b’a janto ale la kosɔbɛ. Pol ko Timote ye ale ‘deen ye a be min kanu haali.’ (2 Tim. 1:2). N’a sɔrɔ Timote tun be ni saan 30 ni kɔ ye tuma min na a ye Pol ka lɛtɛrɛ sɔrɔ saan 65 fan fɛ Krista tile la. O y’a sɔrɔ a tun ye diinan mɔgɔkɔrɔ kolɔnbaga ye ka ban. A tun be baara kɛra ni Pol ye kabi saan 10 ni kɔ ani a tun ye koo caaman faamu Pol sababu fɛ.\nTuma min na Timote y’a mɛn ko Pol be gwɛlɛyaw muɲuna kantigiya la, siga t’a la o y’a jija kosɔbɛ. Pol tun be kaso la Ɔrɔmu ani yanni dɔɔni, u tun bena a faga (2 Tim. 1:15, 16; 4:6-8). Timote y’a faamu ko Pol jaa ka gwɛlɛ sabu Pol y’a fɔ ko: “Ne be koo bɛɛ muɲu.” (2 Tim. 2:8-13). Pol ka muɲuli be se k’an fana jija i ko a ye Timote jija cogo min na.\n“I KA NINYƆRƆ MIN SƆRƆ KA BƆ ALA FƐ, I JIJA K’A TO O TASUMA MANANIN YE TO”\nPol ye Timote jija ko Ala ye baara min kalifa a ma, a k’o jati baara nafamanba ye. Pol y’a fɔ Timote ye ko: “I ka ninyɔrɔ min sɔrɔ ka bɔ Ala fɛ, i jija k’a to o tasuma mananin ye to.” (2 Tim. 1:6, Biblu Ala ta Kuma). Gɛrɛkikan kumaden min bayɛlɛmana ko “ninyɔrɔ,” o ye karisma lo ye. O gɛrɛkikan kumaden ɲɛsinna nilifɛn dɔ lo ma min be sɔrɔ gwansan ani nɛɛma lo k’a sɔrɔ. Timote y’o nilifɛn sɔrɔ tuma min na a sugandira ka baara kɛrɛnkɛrɛnnin dɔ kɛ kafo kɔnɔ.—1 Tim. 4:14.\nTimote tun ka ɲi ka mun lo kɛ n’o nilifɛn ye? Mɔgɔw be tasuma min mana luu kɔnɔ, n’a sɔrɔ Timote miirila o la tuma min na a y’a kalan ko: “I jija k’a to o tasuma mananin ye to.” Tuma dɔw la, o tasuma be kɛ komi a b’a fɛ ka faga. An ka ɲi k’o tasuma fiɲɛ walisa a ka mana ka ɲɛ. Daɲɛgafe dɔ ko Pol ye gɛrɛkikan kumaden (anazopireo) min fɔ, o kɔrɔ ko ka “tasuma ladon, k’a barika bonya, k’a fiyɛ a be mana ka ɲɛ.” O la, o kɔrɔ ko k’i jija ani ka kisɛya baara dɔ la. Pol tun be Timote ladira le ko: “I dusu don i ka baara la!” Bi, an fana ka ɲi k’o ɲɔgɔn lo kɛ, o kɔrɔ, ka kisɛya an ka cidenya baara la.\n“I YE KOƝUMAN MINW SƆRƆ, I KA OLU MINƐ KOSƆBƐ”\nPol ka lɛtɛrɛ kɔnɔ, a ye koo wɛrɛ fɔ min tun bena Timote dɛmɛ a k’a ka cidenya baara kɛ ka ɲɛ. Pol y’a sɛbɛ ko: “I ye koɲuman minw sɔrɔ, i ka olu minɛ kosɔbɛ Nii senuman barika la, min be an kɔnɔ.” (2 Tim. 1:14). Koo ɲuman juman lo tun kalifara Timote ma? Vɛrise 13nan kɔnɔ, Pol ko ale ye “kumaɲuman minw fɔ” Timote ye, o kɔrɔ, tiɲɛn kuma minw be Ala ka Kuma kɔnɔ (2 Tim. 1:13). Timote tun ye Ala ka baarakɛla ye minkɛ, a tun ka ɲi ka mɔgɔw kalan tiɲɛn koo la kafo kɔnɔ ani waajuli la (2 Tim. 4:1-5). Komi Timote tun ye diinan mɔgɔkɔrɔ ye fana, a tun ka ɲi ka Ala ka sagakulu kɔrɔsi (1 Piyɛri 5:2). Timote tun ye koo ɲuman minw sɔrɔ, o tun ye tiɲɛn kumaw ye, a tun be mɔgɔw kalan minw na. A tun bena se k’u minɛ ka ɲɛ a kɛtɔ k’a to Jehova ka hakili senu n’a ka Kuma k’a ɲɛminɛ.—2 Tim. 3:14-17.\nBi, tiɲɛn kumaw kalifara an fana ma ani an be mɔgɔw kalan u la (Mat. 28:19, 20). Walisa an kana ɲinɛ k’o tiɲɛn kumaw nafa ka bon kosɔbɛ, an ka ɲi ka to ka delili kɛ ani ka Ala ka Kuma kalan tuma o tuma (Ɔrɔm. 12:11, 12; 1 Tim. 4:13, 15, 16). N’a sɔrɔ an ye diinan mɔgɔkɔrɔ wala kudayi cidenya baarakɛla ye. O kunkanbaaraba ɲɔgɔn ka ɲi k’an lasun an k’an yɛrɛ majigi ani an k’an jigi la Ala kan walisa a k’an dɛmɛ. O la, kunkanbaara min kalifara an ma, an bena se k’o minɛ ka ɲɛ an kɛtɔ k’a jati fɛɛn nafamanba ye. An k’an jigi la Jehova kan fana walisa a k’an dɛmɛ k’o dafa.\n“I YE FƐƐN MIN MƐN . . . I K’O KALIFA MƆGƆSƆBƐW MA”\nKunkanbaara minw tun kalifara Timote ma, o tun ma ɲɛsin ale kelen dɔrɔn ma. O tun ɲɛsinna mɔgɔ wɛrɛw fana ma. O lo kama Pol ye Timote jija ko: “I ye fɛɛn min mɛn ne fɛ . . . i k’o kalifa mɔgɔsɔbɛw ma minw be se ka mɔgɔ wɛrɛw kalan n’o ye.” (2 Tim. 2:2). Timote tun ye kalan minw sɔrɔ, a tun ka ɲi ka balima wɛrɛw kalan o la. A kɔrɔtanin lo diinan mɔgɔkɔrɔ kelen kelen bɛɛ k’a jija k’o ɲɔgɔn kɛ. Diinan mɔgɔkɔrɔ ɲuman be ni lɔnniya min ye baara dɔ koo la, a man ɲi k’o kɛ a kelen ta ye. A ka ɲi ka tɔɔw kalan walisa olu fana ka se k’o baara kɛ. A man ɲi ka siran ko u bena koo caaman lɔn wala ko u bena se o baara kɛcogo la koɲuman ka tɛmɛ ale kan. O kama, diinan mɔgɔkɔrɔ tɛ tɔɔw kalan koo jɔnjɔnw dɔrɔn na baara dɔ koo la. A be fɔrɔmasɔn dira minw ma, a b’a fɛ k’olu dɛmɛ u ka kɛ ni koow filɛcogo ɲuman ye. A b’a fɛ fana u ka hakilitigiya sɔrɔ, o kɔrɔ u ka ɲɛtaga kɛ Alako ta fan fɛ. O cogo la, a ye ‘mɔgɔsɔbɛ’ minw kalan, olu bena se ka kafo dɛmɛ bɛrɛbɛrɛ.\nSiga t’a la, Timote teri sɔbɛ Pol ka lɛtɛrɛ diyara a ye kosɔbɛ. Ladili nafaman minw be Pol ka lɛtɛrɛ kɔnɔ, n’a sɔrɔ Timote y’o kalan siɲɛ caaman ani k’a filɛ a be se k’o sira tagama cogo min na a ka cidenya baara la.\nAn fana b’a fɛ k’o ladiliw sira tagama. An be se k’o kɛ cogo di do? An k’an jija ka to ka koo nunu kɛ: An ye ninyɔrɔ min sɔrɔ, an k’o ladon i ko tasuma, an ye koo ɲuman minw sɔrɔ, an k’u minɛ kosɔbɛ ani an kalanna min na, an ka tɔɔw kalan o la. N’an y’o kɛ, an bena se k’an ka cidenya “baara kɛ ka ɲa” i ko Pol y’a fɔ Timote ye cogo min na.—2 Tim. 4:5.\nA ci dɔ ma A ci dɔ ma I dusu don i ka baara la!\nw20 Desanburu ɲɛɛ 28-29


Mas fɔlɔ 18 AKKDC08 - Waati caaman tɛmɛna, Masaba - Bible Search\nMas fɔlɔ 17 Mas fɔlɔ 19\nMas fɔlɔ 18\nEli ni Obadiyawu\n1Waati caaman tɛmɛna, Masaba kumana Eli fɛ jaa saan sabanan na k'a fɔ ko a ka ta'a yɛrɛ yira Akabu la, ko ale ben'a to sanji be ben dugukolo kan. 2Eli wilila ka taga ko a b'a yɛrɛ yira Akabu la.\nO y'a sɔrɔ kongo tun juguyara Samari. 3Akabu tun y'a ka soo kɔnɔ kuntigi Obadiyawu wele. O y'a sɔrɔ Obadiyawu tun be siran Masaba ɲa kosɔbɛ. 4Tuma min na Zezabɛli tun b'a la ka Masaba ka kiraw halaki k'o ban, Obadiyawu tun ye kira mɔgɔ kɛmɛ minɛ ka taga u dogo kuluwo dɔw kɔnɔ mɔgɔ bi duuru duuru. A tun be to ka dumuni, ani jii d'u ma. 5Akabu y'a fɔ Obadiyawu ye ko: «An ka taga jamana kɔnɔ ka jii bɔyɔrɔw ani kɔɔw ɲini. N'a sɔrɔ an bena binkɛnɛ ye o yɔrɔw dɔ la. O la, an bena se k'an ka soow ni sofaliw balo, an tena sɔrɔ k'u dɔw faga.» 6U ye jamana nin tilan ɲɔgɔn cɛ janko ka ta'a yaala. Akabu tagar'a kelen faan dɔ la, Obadiyawu tagar'a kelen faan dɔ wɛrɛ la.\n7Ka Obadiyawu to sira kan, a tagara bɛɛn ni Eli ye. Obadiyawu y'a lɔn. A y'a ɲaa biri duguma k'a fɔ ko: «Ele yɛrɛ lo wa, ne matigi Eli?» 8Eli y'a jaabi ko: «Ne lo, ta'a fɔ i kuntigi ye ko i ye ne Eli ye.» 9Obadiyawu y'a fɔ Eli ye ko: «Ne ye kojugu jumɛn le kɛ, n'i b'a fɛ ka ne, i ka baarakɛla don Akabu bolo a be ne faga? 10Masaba i ka Ala kosɔn, a jamana te yen ni ne ka masacɛ ma mɔgɔ bila ka taga i yɔrɔ ɲini min kɔnɔ. N'o yɔrɔ mɔgɔw y'a fɔ ko i te o yɔrɔ la, a b'u wajibiya ka kali ko u ma i ye. 11Sisan e b'a fɔ ko ne ka ta'a fɔ n kuntigi ye ko ne ye ele ye. 12Ne taanin kɔ dɔrɔn, Masaba ka Nii bena i ta ka taga n'i ye yɔrɔ wɛrɛ ne tena min lɔn. Ni ne tagar'a fɔ Akabu ye ka ban tuma min na, a bena na, n'a ma i sɔrɔ yan, a bena ne faga. Ne, i ka baarakɛla do be siran Masaba ɲa kabini ne denmisɛntuma na. 13Zezabɛli tun be Masaba ka kiraw fagara tuma min na, ne y'u kɛmɛ dogo kuluwow kɔnɔ bi duuru duuru, ka to ka dumuni, ani jii d'u ma yen. E m'o mɛn wa, ne kuntigi? 14Sisan i b'a fɔ ne ye ko n ka ta'a fɔ n kuntigi ye ko ne ye ele ye. A bena n faga do!» 15Nga Eli y'a jaabi ko: «Ne be baara kɛra Setigi, Masaba min ye, ale kosɔn, ne Eli yɛrɛ bena n yɛrɛ yira Akabu la bii.»\nEli ni Akabu ka koo\n16Obadiyawu tagara Akabu fɛ k'o koo ɲafɔ a ye. Akabu tɛmɛna ka taga Eli fɛ. 17A y'a ye dɔrɔn, a y'a fɔ a ye ko: «Isirayɛlidenw sɛgɛnbaga, ele yɛrɛ lo wa?» 18Eli y'a jaabi ko: «Ne kɔni te u sɛgɛnbaga ye dɛ, ele Akabu yɛrɛ n'i fadenw le b'u sigɛnna. Bari, aw banna ka Masaba ka sariya bato, ka wili ka taga *Baali sɔn yɔrɔ caaman na. 19Sisan, i ka Isirayɛlidenw bɛɛ lajɛn ne Eli gɛrɛfɛ, Karimɛli kulu kan, ni Baali ka kira mɔgɔ kɛmɛ naani ni bi duuru nunu, ani *Asera ka kira kɛmɛ naani minw be dumuni kɛ Zezabɛli fɛ.»\nEli ni Baali ka kiraw\n20Akabu ye mɔgɔw bila ka taga Isirayɛlidenw bɛɛ fɛ. A ye kira nunu lajɛn Karimɛli kulu kan. 21Eli tagara lɔ jama bɛɛ ɲa k'a fɔ u ye ko: «Aw nɔrɔnin bena to faan fila la fɔɔ ka taga se waati jumɛn ma? N'a kɛra ko Masaba le ye Ala ye, aw ka tugu ale kɔ. N'a kɛra ko *Baali lo fana, aw ka tugu ale kɔ.» Jama ma foyi fɔ. 22A y'a fɔ jama ye tugu ko: «Ne kelen le tora Masaba ka kira nunu na, Baali ka kiraw ye mɔgɔ kɛmɛ naani ni bi duuru ye. 23U ka na ni tura fila ye. Baali ka kira nunu ka kelen minɛ, k'a faga k'a tigɛtigɛ k'a la lɔgɔ kan, u kana tasuma don a la. Ne bena tɔɔ kelen minɛ k'a kɛ ten, k'a la lɔgɔ kan. Ne fana tena tasuma don a la. 24O kɔ, u k'u ka joo daali, ne fana bena Masaba daali. Ni min ye tasuma mana, o le ye Ala ye.» Jama bɛɛ y'a fɔ k'u sɔnna.\n25Eli y'a fɔ Baali ka kira nunu ye ko: «Aw ka kɔn ka tura kelen minɛ k'a labɛn, bari aw ka ca. Aw k'aw ka joo daali. Aw kana tasuma don.» 26U ye tura nin minɛ k'a labɛn. U y'a daminɛ ka to ka Baali daali k'a ta sɔgɔma fɔɔ tilegwanfɛ. U tun be to k'a fɔ ko: «Baali, an jaabi!» Nga kuma ma mɛn, jaabili ma sɔrɔ. U tun ye sɔnnikɛyɔrɔ min lɔ, u tora ka panpan o ɲafɛ.\n27Tilegwanfɛ, Eli y'a daminɛ ka yɛlɛ u la. A tun b'a fɔra ko: «Aw ye pɛrɛn kosɔbɛ! Batofɛn lo, n'a sɔrɔ a be koo dɔ la, walima a degunnin lo, walima a tagara yaalayɔrɔ la. N'a sɔrɔ a be sinɔgɔ la, a bena kunun.» 28U tora ka pɛrɛn kosɔbɛ, ka to k'u yɛrɛ tigɛtigɛ ni murujanjanw, ani tamanw ye ka kɛɲɛ n'u ka landa ye fɔɔ joli tora ka woyo u fari kan. 29Tile sumana tuma min na, u tora k'u ka kiraya kɛ fɔɔ ka taga se wulafɛ saraka bɔwaati ma. Kuma ma mɛn, jaabili ma sɔrɔ, taamasiɲɛ ma ye min b'a yira ko fɛɛn dɔ bena kɛ.\n30O la, Eli y'a fɔ jama bɛɛ ye ko u ka gwɛrɛ ale la, jama gwɛrɛla. U tun ye Masaba ka sarakabɔyɔrɔ min ci, Eli y'o lalaga ka lɔ. 31- A ye kabakuru deen tan ni fila ta ka kɛɲɛ ni Yakuba deen tan ni fila nunu daa ye, Masaba tun y'a fɔ ale min ma ko: «Isirayɛli le bena kɛ i tɔgɔ ye.» 32A y'o kabakuru nunu kɛ ka sarakabɔyɔrɔ lɔ Masaba ye. A ye dingɛ sogi k'a lamini, litiri bi saba be don min na. 33A ye lɔgɔ labɛn, ka tura nin tigɛtigɛ k'a la lɔgɔ nunu kan. 34O kɔ, a y'a fɔ ko u ka na ni daga ɲaa naani jii ye k'o bɔn saraka nin, ani lɔgɔ kan. A y'a fɔ ko u k'o ɲɔgɔn kɛ siɲɛ filanan na, u y'a kɛ. A ko u ka sabanan kɛ, u y'o kɛ. 35Jii tora ka woyo sarakabɔyɔrɔ gɛrɛfɛ, dingɛ nin tun fara.\n36Wulafɛ saraka bɔtuma, kira Eli gwɛrɛla k'a fɔ ko: «Masaba, Ibrayima, ni Isiyaka, ani Isirayɛli ka Ala, a to u k'a lɔn bii ko e le ye Isirayɛli ka Ala ye, ani fana ko ne ye i ka baarakɛla ye, ani ne y'o koo nunu bɛɛ kɛ e yɛrɛ ka kuma le kosɔn. 37Ne jaabi Masaba, i ka ne jaabi janko jama nin ka se k'a lɔn ko ele Masaba le ye Ala ye, ani ko ele le b'a kɛ u be segi k'u jigi la i kan.»\n38Tasuma bɔra Masaba fɛ ka na ben ka saraka nin jɛni, ani lɔgɔ, ni kabakuruw, ani dugukolo, ani ka dingɛ nin kɔnɔ jii ja. 39Jama bɛɛ y'o ye tuma min na, u y'u ɲaa biri duguma k'a fɔ ko: «Masaba le ye Ala ye! Masaba le ye Ala ye!» 40O kɔ, Eli y'a fɔ u ye ko u ka Baali ka kira nunu minɛ, ko u kan'a to kelen yɛrɛ be boli. U y'u minɛ. Eli tagara n'u ye Kisɔn kɔɔ daa la k'u kaan tigɛ yen.\n41O kɔ, Eli y'a fɔ Akabu ye ko: «Taga dumuni kɛ ka minni kɛ, bari ne tulo be mankan dɔ la, sanjiba mankan lo.» 42- Akabu tagara janko ka dumuni kɛ ka minni kɛ. Nga Eli yɛlɛla fɔɔ Karimɛli kulu sanfɛ, ka ta'a kunbiri gwan k'a kuun don a kunbiri furancɛ la. 43A y'a fɔ a ka baaraden ye ko a ka taga filɛli kɛ kɔgɔji faan fɛ. Baaraden nin tagara filɛli kɛ, k'a fɔ ko foyi te yen. Eli y'a fɔ a ye fɔɔ siɲɛ wolonwula ko: «Kɔsegi ka taga filɛli kɛ.» 44Siɲɛ wolonwulanan na, a y'a fɔ ko ale ɲaa be sankabafitini dɔ la n'a be wilila kɔgɔji kunna, ko a boɲa te tɛmɛ mɔgɔ tigɛ kan. O la, Eli y'a fɔ a ye ko a ka ta'a fɔ Akabu ye ko a k'a ka wotoro labɛn ka jigi ka bɔ kulu kan, janko sanji kana n'a datugu.\n45Waati dɔɔni dɔrɔn, saan finna, fɔɲɔ wilila, sanjiba nana. Akabu yɛlɛl'a ka wotoro kɔnɔ ka taga Zizireyɛli. 46Masaba ka sebagaya jigira Eli kan, a y'a cɛɛ siri ka bila Akabu ɲa ka boli fɔɔ ka taga se Zizireyɛli dugu donda la.


each otherɲɔgɔn1ɲɔgɔnɔ́-ɔ̃́proreciprocal pronoun: each otherU bi ɲɔgɔn dɛmɛ.They help each other.U y’a fɔ ɲɔgɔn ye ko: ...They said to each other...ni ɲɔgɔn cɛamongdɔ2 3dɔɔ́detother, each other\neager fornata2 1natavstrong desire, eager for, avid for, depend onA natara i la.He desires to get something from you.\neagernessnata2 2natancupidity, greed, eagerness, strong desire\neaglesigɛn3sigɛnneagle1.5.1.2Birdsamatasigɛnsamatasigɛnneagle1.5.1.2Birdbɔn2bɔnɔ́neagleaquila rapax1.5.1.2Birdbɔɔn1bɔɔnɔ̃́ɔ̃̀neagleaquila rapax1.5.1.2Bird\neagle (fish)jɛgɛminɛsɛgɛnjɛgɛminɛsɛgɛnɛ́nfish eagle1.5.1.2Bird\neartinsantinsaní-ánear of cereal crop, spike, bunch, clusterton5tonónear1.4.5Parts of a plantgweengweennear6.2Agriculturetulo 1tuloú-ónearNne tulo b’i la.I am listening (to you).Nne tulo tun t’a la.I didn’t hear. I wasn’t listening.2.1Body\near (of cereals)toon2toonṍnear (of cereals)\near (plant)wolo5 2woloó-ónear (plant)\near emergencetoon bɔlitoon bɔlinear emergence6.2Agriculture\near infectiontulodimitulodimiú-ó-í-ínearache, otitis, ear infection2.2.1Disease\nearachetulodimitulodimiú-ó-í-ínearache, otitis, ear infection2.2.1Disease\neardrumtulodentulodenú-ó-ẽ́neardrum2.1Body1.5.2Parts of an animal\nearlobetulobutulobunearlobe, tip of the ear2.1Body\nearlyjoona 2joonaó-ácfjoonateliyaadvearlySɔgɔma, n bi wuli joona.In the morning, I get up early.Tubabudenw bi mobili boli joona.European children drive early (in life).\nearly (arrive)kɔnkasekɔnkasen.comparrive earlykɔnkawili ti kɔnkase ye\nearly (leave)kɔnkawilikɔnkawilin.compgo away early, leave early\nearly birdsolikabɔlasolikabɔlanearly riser, early bird\nearly morningfajiridafajiridanearly morning, dawn1.1.1Weather\nearly risersolikabɔlasolikabɔlanearly riser, early bird\nearntɔnɔ1 2tɔnɔɔ̀-ɔ́vearn, make profits\nearningskuntɔnɔkuntɔnɔnearnings, savings, gain, profit, benefit\nearthdugukolodugukoloù-ù-ó-ónsoil, earth1.1Sky1.2Earthdugu 3duguù-únground, earth1.2Earthdugumakolodugumakolonearth, soil\nearthing-upkɔrɔsiɲɛli ni bugubugulikɔrɔsiɲɛli ni bugubuguliexprearthing-up6.2Agriculture\nearwaxboboònexcrements, earwaxtulobotulobonearwax, cerumen2.1Body\nearwingbuntenisobuntenisonhorse scorpion, earwig1.5.1.8Spider1.5.1.7Insect\neasesɔrɔtigiyasɔrɔtigiyanwealth, richness, ease, comfort, affluence6.7Financefɛrɛ3 2fɛrɛɛ́-ɛ́nease, comfort, without constraint, freelynɔgɔyadanɔgɔyadanease, easiness, improvementdɔgɔya 1dɔgɔyaɔ́-ɔ́-ácfdɔgɔyalamaloyaleebuvtreduce, ease, diminish, denigrate, lessen, minimize, abbreviate, shortenAla k’a tɔɔrɔ dɔgɔya !May God ease the pain/problem !nɔgɔya1 1nɔgɔyaɔ̀-ɔ̀-ácfgwɛlɛya2nɔgɔya1nease, improvementnɔgɔya la / ni nɔgɔya yeeasilyAla k’i se nɔgɔya la !May God enable you to arrive easily/safely!diya1 3diyavtmake succeed, facilitate (sth.), easeAla ka lɔgɔ diya !May God give success to your market ! (blessing to market seller or shopkeeper)nɛɛma 2nɛɛmaɛ́-ánhappiness, sweetness, ease, comfortɲasuma 1ɲasumanprosperity, ease, happiness, satisfaction\nease (be at)fɛrɛ3 1fɛrɛɛ́-ɛ́nbe large, wide, spacious, roomy, feel comfortable, be at ease, be enough, available\nease sb./sth.la3 3laàv.refcalm sb./sth., ease sb./sth., fill, satisfy\neasinessnɔgɔyadanɔgɔyadanease, easiness, improvement\neastkɔrɔnkɔrɔnɔ́-ɔ̃́nl’est, l’orientN bi taga kɔrɔn fɛ.I am going east.1.1Sky1.2Earth\nEasterPakiseliPakiselinEasterPakiseli kɛcelebrate EasterPakiPakinEasterPaki ye Yesu kununni seli ye.Easter is the celebration of Jesus’ resurrection.\neasyduman 2dumanú-ã́adjeasynɔgɔ4nɔgɔɔ̀-ɔ̃́adj.predeasy, simpleO ka nɔgɔ !That’s easy!A tun man nɔgɔ.It was not easy.Ɲɔ sɛnɛ ka nɔgɔ ni malo ye.Cultivating millet is easier than rice.di2 3diíadj.predeasy, simple, convenientJulakankalan ka di.It is easy to learn Dioula.nɔgɔman2nɔgɔmanɔ̀-ɔ̀-áadjeasyFɛɛn nɔgɔman tɛ.It’s not an easy thing.nana2 2nanaà-áneasy, that doesn't cause problemsBube ye deen nana ye.Buba is a child that is easy to raise.\neasy (be)nɔgɔ3 1nɔgɔɔ̀-ɔ̀adj.predbe sticky, viscous, easy\neasy to dotulutigɛtulutigɛvbe easy to doKɛlɛ ma tulutigɛ.The war wasn't an easy thing.\neatɲimi1ɲimiì-ìvtcrunch, chew, eatsogo ɲimito chew meatA bi woro ɲimi.He chews cola nuts.dumu 1dumuú-úveatA ka malo dumu.He ate rice.dumuni kɛdumuni kɛú-ú-í ɛ́veatDenmisɛnw bi dumuni kɛra.The children are eating.\neatingdumunidumuniú-ú-ínfood, meal, food supplies, eatingka dumuni kɛeatNà dumuni kɛ ! / Nà an ka dumuni kɛ !Come and eat!Dumuni sigira / dumuni mɔna.The food is ready.5.2Food\neccentricitywɛrɛwɛrɛ1wɛrɛwɛrɛɛ̀-ɛ̀-ɛ́-ɛ́nturbulence, eccentricity, stuck-up madam, show off, boastfulness, bragging, big-headedA wɛrɛwɛrɛnin lo kojugu.She is very big-headed.\necholaminɛlaminɛá-ì-ɛ̀vtanswer, e.g. answer a greeting, echo a line in a song


Eze 33 AKKDC08 - Masaba kumana ne fɛ ko: «Adamaden, - Bible Search\nEze 32 Eze 34\nAla be Ezekiyɛli kɛ kɔlɔsilikɛla ye\n1Masaba kumana ne fɛ ko: 2«Adamaden, kuma Isirayɛlidenw fɛ k'a fɔ u ye ko: ‹Ni ne ye murujan bila ko a ka taga jamana dɔ halaki, ni jamana nin mɔgɔw y'u ka mɔgɔ kelen woloma k'o kɛ kɔlɔsilikɛla ye, 3ni o tigi ye murujantigiw natɔ ye jamana kama ka buru fiyɛ ka mɔgɔw lasɔmi, 4o tuma na, ni dɔ ye buru fiyɛkan mɛn, nga a ma lasɔmili nin jati, ni juguw nan'a faga ni murujan ye, a fagako b'a yɛrɛ kan. 5A tun ye buru fiyɛkan mɛn, nga a m'a yɛrɛ labɛn minkɛ, o la, a joli hakɛ b'a yɛrɛ kan. N'a tun ye mɛnni kɛ k'a yɛrɛ labɛn, a tun ben'a yɛrɛ kisi. 6Ni kɔlɔsilikɛla ye murujantigiw natɔ ye, n'a ma buru fiyɛ ka mɔgɔw lasɔmi, n'u juguw nana u dɔ faga, kɔlɔsilikɛla nin nɔɔ lo, ne bena o tigi fagako ɲininga a fɛ.›\n7«Ayiwa adamaden, ne y'i kɛ kɔlɔsilikɛbaga ye Isirayɛlidenw fɛ. E k'i tulo malɔ ne dalakuma na ka Isirayɛlidenw lasɔmi ne ye. 8Ni ne y'a fɔ mɔgɔjugu ye ko siga t'a la, a bena sa, n'i ma foyi fɔ janko a ka se ka yɛlɛma k'a ka sirajugu bila, o mɔgɔjugu nin bena sa a ka kojugu kosɔn. Nga ne bena i ɲininga a fagako la. 9Nga n'i ye mɔgɔjugu lasɔmi ko a ka yɛlɛma, n'a ma sɔn k'o kɛ, a bena sa a ka kojugu kosɔn, nga i bena i yɛrɛ kisi.\nMɔgɔ min be se ka kisi\n10«Adamaden, a fɔ Isirayɛlidenw ye ko u b'a fɔra k'olu ka murutiliw n'u ka kojuguw doni be u yɛrɛ kun, ko u be halakira o le kosɔn. Ko u do be se ka kisi cogo di? 11Ayiwa, i k'a fɔ u ye ko ne Matigi, Masaba ko: Ne tɔgɔ kosɔn, mɔgɔjugu sayako man di ne ye fewu, ne b'a fɛ a k'a ka sirajugu bila ka kisi le. Aw ye yɛlɛma! Aw ye yɛlɛma k'aw ka sirajuguw bila! Isirayɛlidenw, mun kosɔn aw b'a fɛ ka sa?\n12«Adamaden, a fɔ i ka mɔgɔw ye ko ni mɔgɔtilennin ye kojugu kɛ loon min na, a ka tilenninya te se k'a kisi o loon na. Ko ni mɔgɔjugu yɛlɛmana k'a ka sirajugu bila, a tena ben a ka juguyakɔrɔ kosɔn. Ni mɔgɔtilennin ye kojugu kɛ loon min na, a tena se ka kisi a ka tilenninya kɔrɔman barika la. 13Ni ne y'a fɔ mɔgɔtilennin ye ko siga t'a la, a bena kisi, n'a y'a jigi la a ka tilenninya kan ka kojugu kɛ, a ye kotilennin minw kɛ ka tɛmɛ, ne hakili tena to olu si la. A bena sa a ka kojugu kosɔn.\n14«Ni ne y'a fɔ mɔgɔjugu ye ko siga t'a la, a bena sa, n'a yɛlɛmana k'a ka kojugu dabila, ka kotilennin, ni kobɛnnin kɛ, 15n'a ye fɛɛn dɔ minɛ mɔgɔ fɛ ka sɔrɔ ka juru don o tigi la, n'a y'o kɔsegi a tigi ma, a ye fɛɛn min soɲa, n'a y'o fana kɔsegi a tigi ma, sariya minw be hɛrɛ di, n'a b'o bato, n'a te kojugu si kɛra tugu, a bena kisi, siga t'a la, a tena sa. 16A tun ye kojugu minw kɛ ka kɔrɔ, ne bena yafa a ma. A bena kisi bari a ye kotilenninw, ni kobɛnninw kɛ.\n17«I ka mɔgɔw b'a fɔra ko: ‹Matigi ka koo tilennin tɛ.› K'a sɔrɔ olu ka koo le tilennin tɛ. 18Ni mɔgɔtilennin yɛlɛmana k'a ka sira tilennin bila ka kojugu kɛ, a bena sa o kosɔn. 19Ni mɔgɔjugu yɛlɛmana k'a ka kojugu dabila, ka kotilenninw, ni kobɛnninw kɛ, a bena kisi o sababu la.\n20«Isirayɛlidenw, aw b'a fɔra ko ne Matigi ka koo tilennin tɛ. Ne bena kiti tigɛ aw kelen kelen bɛɛ kan ka kɛɲɛ ni aw ka kɛwaliw ye.»\nIsirayɛli jamana bena cɛn\n21- An minɛnin kɔ ka taga saan tan ni filanan kalo tannan tile duurunan loon, cɛɛ dɔ min tun kisira ka bɔ Zeruzalɛmu, ale nana ne fɛ ka Zeruzalɛmu dugu minɛko fɔ ne ye. 22Sanni cɛɛ nin ka se ne fɛ, o y'a sɔrɔ Masaba ka sebagaya tun sera ne ma ka ne daa foni kunu wulafɛ ɲɔgɔn. Dugu gwɛra sɔgɔma, cɛɛ nin nana tuma min na, ne bɔra boboya la, ne sera ka kuma.\n23Masaba kumana ne fɛ ko: 24«Adamaden, mɔgɔ minw siginin be tomo nin na Isirayɛli jamana na, olu b'a fɔra ko: ‹Ibrayima kelen tun lo, o bɛɛ n'a ta, a ye jamana nin tigiya kɛ. Anw ka ca, jamana nin dira anw ma!› 25O la, a fɔ u ye ko ne Matigi, Masaba ko: ‹Aw be sogo ɲimi n'a joli ye. Aw b'aw ka joow sɔn, aw be mɔgɔ faga. Jamana nin ka kan ka kɛ aw ta ye cogo di? 26Aw jigi b'aw ka murujanjanw kan, aw be kokolonw kɛ, aw kelen kelen bɛɛ be la n'a tɔɲɔgɔn ka muso ye. Jamana nin ka kan ka kɛ aw ta ye cogo di?›\n27«A fɔ u ye ko ne Matigi, Masaba ko: ‹Ne tɔgɔ kosɔn, mɔgɔ minw tora tomo nunu na, olu bena faga ni murujan ye. Minw be kongo kɔnɔ, ne bena olu di waraw ma, olu k'u dumu. Minw dogonin be yɔrɔ barikamanw na, ani kuluwow kɔnɔ, olu bena sa fɔɲɔbana bolo. 28Ne bena jamana kɛ yɔrɔlakolon ye. U tun b'u yɛrɛ boɲa u ka barika min kosɔn, o bena ban. Isirayɛli kuluw bena kɛ yɔrɔlakolon ye fɔɔ mɔgɔ si tena tɛmɛ yen tugu. 29Ni ne ye jamana halaki k'a kɛ yɔrɔlakolon ye, Isirayɛlidenw ka kokolonw bɛɛ kosɔn tuma min na, o tuma na, u ben'a lɔn ko ne ye Masaba le ye.›\n30«Adamaden, i ka mɔgɔw be kumana ɲɔgɔn fɛ i koo la kogow kɔrɔ ani sodaw la. U b'a fɔra ɲɔgɔn ye ko: ‹An ka taga Masaba ka kuma lamɛn.› 31O kɔ, ne ka jama be taga lajɛn i fɛ ka sigi i ɲakɔrɔ k'i ka kumaw mɛn, nga i ye min fɔ, u t'o kɛ. U dalakuma ka di k'a sɔrɔ u ka miiriya bɛɛ be tɔnɔjugu ɲiniko le kan. 32Tiɲɛ na, i kɛra u ɲana dɔnkili diman labaga ye, min kaan ka di, ni mɔgɔ min be se fɔli la dɔrɔn. U b'i ka kumaw mɛn, nga u t'o kɛ. 33Siga t'a la, koo nunu bena kɛ. N'o kɛra tuma min na, u ben'a lɔn ko kira tun be u cɛma.»


Lok fɔlɔ 2 AKKDC08 - Isirayɛli min ye Yakuba ye, ale - Bible Search\nLok fɔlɔ 1 Lok fɔlɔ 3\nLok fɔlɔ 2\nYakuba dencɛ Zuda kɔmɔgɔw\n1Isirayɛli min ye Yakuba ye, ale deenw tɔgɔ filɛ: Urubɛn ni Simeyɔn, ani Levi ni Zuda, ani Isakari ni Zabulɔn, 2ani Dan ni Yusufu, ani Bɛnzamɛn ni Nɛfutali, ani Gadi ni Asɛri.\n3Zuda deenw fana filɛ: Ɛri ni Onan ani Sela, u saba bɛɛ ye Suwa denmuso deenw ye. Kanaan tun lo. Ɛri min tun ye Zuda deen fɔlɔ ye, ale ye kojugu kɛ Masaba ɲakɔrɔ, o la, a y'a faga. 4Zuda dencɛ muso Tamari ye dencɛ fila le sɔrɔ a ye. O ye Pɛrɛti ni Zera ye. Zuda deenw bɛɛ tun ye mɔgɔ duuru ye.\n5Pɛrɛti fana deenw le ye Ɛsirɔn ni Amuli ye.\n6Zera fana deenw ye Zimuri ye, ni Etan, ani Eman, ni Kalikɔli, ani Dara. U bɛɛ lajɛnnin tun ye mɔgɔ duuru ye.\n7- Karimi deen ye Akari ye. Kojugu tun sera Isirayɛlidenw ma ale lo sababu la, bari fɛɛn min tun ye Ala ta ye, a y'o ta. 8Etan deen ye Azariya ye. 9Ɛsirɔn deenw ye Yerameyɛli ye, ni Aramu ani Kelubayib ye.\n10Aramu le ye Aminadabu wolo, Aminadabu fana ye Nasɔn wolo. Ale lo tun ye Zuda kɔmɔgɔw kuntigi ye. 11Nasɔn ye Salima wolo, Salima ye Boozi wolo. 12Boozi ye Obɛdi wolo, Obɛdi ye Zese wolo.\n13Zese ye Eliyabu wolo. Ale lo kɛr'a deen fɔlɔ ye, filanan ye Abinadabu ye, sabanan ye Simeya ye. 14Netanɛli le ye naaninan ye, duurunan ye Aradayi ye. 15Osɛmu le ye wɔɔrɔnan ye, Dawuda ye wolonwulanan ye. 16Musomanw ye Seruya ni Abigayɛli ye. Seruya deenw tun ye mɔgɔ saba ye, Abisayi ani Zowabu, ni Azayɛli. 17Abigayɛli le ye Amaza wolo, a facɛ tɔgɔ tun ko Yetɛri. Isimayɛli kɔmɔgɔ tun lo.\n18Ɛsirɔn dencɛ Kalɛbu ye deenw sɔrɔ a muso Azuba ani Yeriyɔti fɛ. A deen nunu tɔgɔ filɛ: Yesɛri ni Sobabu, ni Aridɔn. 19Azuba sara, Kalɛbu ye Efarati ta, ale ye Huri wolo. 20Huri fana ye Uri wolo, Uri fana ye Besalɛli wolo.\n21O kɔ, Ɛsirɔn ye Galaadi facɛ Makiri denmuso furu. O y'a sɔrɔ a tun ye saan bi wɔɔrɔ sɔrɔ ka ban. Muso nin ye Segubi wolo a ye. 22Segubi fana ye Yayiri wolo, Yayiri ye dugu mugan ni saba sɔrɔ Galaadi mara la. 23Nga Gɛsuri ni Aramu masacɛw ye Yayiri ka dugudenninw minɛ, ani Kenati n'a dafɛdugudenninw. O bɛɛ lajɛnnin tun ye dugu bi wɔɔrɔ ye. Olu bɛɛ tun ye Galaadi facɛ Makiri deenw ta ye. 24Ɛsirɔn sara, a dencɛ Kalɛbu y'a ka muso Efarata ta, a ye deen sɔrɔ a fɛ. O tɔgɔ ko Asewuri, o le kɛra Tekowa sigibaga ye.\n25Ɛsirɔn dencɛ fɔlɔ Yerameyɛli deenw filɛ: a fɔlɔ ye Aramu ye, Buna tugura, o kɔ Orɛn, o kɔ Osɛmu, o kɔ Aya. 26Yerameyɛli ye muso wɛrɛ furu, ale tɔgɔ ko Atara. O muso nin le ye Onamu wolo.\n27Yerameyɛli deen fɔlɔ Aramu deenw filɛ: Maasi ni Yamini ani Ekɛri.\n28Onamu deenw ye Samayi ni Yada ye. Samayi deenw ye Nadabu ni Abisuri ye. 29Abisuri ka muso tɔgɔ tun ko Abiyayili. A ye Aban ni Molidi sɔrɔ a fɛ. 30Nadabu deenw ye Sɛlɛdi ni Apayimu ye. Sɛlɛdi sara, ale ma deen sɔrɔ. 31Apayimu deen ye Yiseyi ye. Yiseyi deen ye Sesan ye. Sesan deen ye Alayi ye. 32Samayi dɔgɔcɛ Yada deenw ye Yetɛri ani Yonatan ye. Yetɛri sara, a ma deen sɔrɔ. 33Yonatan deenw ye Pɛlɛti ni Zaza ye. Olu le ye Yerameyɛli kɔmɔgɔw ye.\n34Sesan tun ma dencɛ sɔrɔ, a ye denmusow le sɔrɔ. A tun ye jɔncɛ dɔ sɔrɔ ka bɔ Ezipiti jamana na, a tɔgɔ tun ko Yara. 35A y'a denmuso kelen di jɔncɛ nin ma k'a kɛ a muso ye, u ye deen sɔrɔ, o tɔgɔ ko Atayi. 36Atayi ye Natan wolo, Natan fana ye Zabadi wolo. 37Zabadi ye Ɛfilali wolo. Ɛfilali ye Obɛdi wolo. 38Obɛdi ye Yewu wolo. Yewu ye Azariya wolo. 39Azariya ye Ɛlɛsi wolo. Ɛlɛsi ye Eleyaza wolo. 40Eleyaza fana ye Sisimayi wolo. Sisimayi ye Salumu wolo. 41Salumu ye Yekamiya wolo. Yekamiya ye Elisama wolo.\n42Yerameyɛli balimacɛ Kalɛbu deenw filɛ: A deen fɔlɔ ye Mesa ye, ale ye Zifu facɛ ye. A deen filanan ye Maresa ye, ale ye Eburɔn facɛ ye.\n43Eburɔn deenw ye Kora ye, ni Tapuwa, ni Ɛrekɛmu, ani Sɛma ye. 44Sɛma deen ye Araamu ye, Araamu le ye Yɔrikeyamu facɛ ye. Ɛrɛkɛmu le ye Samayi facɛ ye. 45Samayi deen ye Mayɔn ye, ale ye Bɛtisuri facɛ ye. 46Kalɛbu ka gɛrɛfɛmuso Ɛfa ye Aran ni Mosa ani Gazɛzi wolo. Aran ye Gazɛzi facɛ ye.\n47Yadayi deenw ye Ɛrɛgɛmu ye, ni Yotamu, ani Gesan ni Pɛlɛti, ani Ɛfa ni Saafi ye. 48Kalɛbu ka gɛrɛfɛmuso Maaka ye Sɛbɛri ni Tirana wolo. 49O kɔ, a fana ye Saafi wolo, ale lo ye Madimana facɛ ye. O muso nin fana le ye Makibena ni Gibeya facɛ Sewa wolo. Kalɛbu denmuso tɔgɔ tun ko Akisa. 50Olu le ye Kalɛbu kɔmɔgɔw ye.\nEfarata deen fɔlɔ Huri deenw ye nunu ye: Sobali, min ye Kiriyatayimu sigi, 51ni Bɛtilehɛmu sigibaga Salima, ani Bɛtigaderi sigibaga Arɛfu. 52Kiriyatayimu sigibaga Sobali ye kɔmɔgɔw sɔrɔ, minw ye Aroyɛkaw ye, ni Manaatikaw tilancɛ ye, 53ani fadenyabolo minw be bɔ Kiriyatayimu, o ye Yetɛri kɔmɔgɔw ye, ni Puti taw, ni Sumati taw, ani Misirayi taw. Sorakaw ni Ɛsitawɔlikaw bɔra olu le la.\n54Salima kɔmɔgɔw ye Bɛtilehɛmukaw ye, ni Netofakaw, ani Atirɔti Bɛtiyowabukaw, ani Manaatikaw tilancɛ, ni Sorakaw, 55ani sɛbɛnnikɛlaw ka fadenyabolo minw be Yayebɛsi: n'u ye tiratiw, ni simatiw, ani sukatiw ye. Olu le ye keniw ye minw bɔra Amati la n'o ye Erekabu ka somɔgɔw bɛma ye.


Bibulu ka maanaw: Dina ye kunko sɔrɔ - Jehova Seerew ka ɛntɛrɛnɛti yɔrɔ daganin\nDINA be nana bɔ mɔgɔ minw ye, i ɲɛɛ be u la wa? A be nana Kanaan jamana sunguru dɔw lo fɛ. E ka miiri la, o koo tun be se ka diya a facɛ Yakuba ye wa? Walisa k’i dɛmɛ k’o jaabili lɔn, i ka miiri ka filɛ Ibrayima ni Isiyaka tun be min miiri Kanaan musow koo la.\nYala Ibrayima tun b’a fɛ a dencɛ Isiyaka ka Kananka dɔ furu wa? Ayi, a tun t’o fɛ. Yala Isiyaka ni Erebɛka tun b’a fɛ u dencɛ Yakuba ka Kanaan sunguru dɔ furu wa? Ayi, u tun t’o fɛ. I b’a lɔn mun kosɔn wa?\nKanankaw tun be ngalon alaw lo bato. O cogo la, u tun tɛ se ka kɛ furucɛ ni furumuso ɲumanw ye ani u tun tɛ se ka kɛ teri sɔbɛw ye fana. O kama, an be se ka la a la ko a tun tɛ se ka diya Yakuba ye k’a mɛn ko a denmuso be teriya kɛra ni Kanaan sunguruw ye.\nSiga t’a la, Dina ye kunko sɔrɔ. Kanaan cɛɛ min b’a filɛra jaa kan, i ɲɛɛ b’a la wa? A tɔgɔ ko Sisɛmu. Loon dɔ la, Dina bɔra ka taga a terimusow fɛ. Sisɛmu y’a minɛ fanga la ka la n’a ye. O tun ye kojugu ye sabu, cɛɛw ni muso minw furula ɲɔgɔn ma, olu dɔrɔn lo be se ka la ɲɔgɔn fɛ. Sisɛmu ye kojugu min kɛ Dina na, o nana ni kunko wɛrɛ ye.\nTuma min na Dina balimacɛw y’o koo mɛn, u dimina kosɔbɛ. U la mɔgɔ fila, Simeyɔn ni Levi dimina kosɔbɛ fɔɔ u ye kɛlɛkɛmuruw ta ka taga cun cɛɛw kan Sisɛmu ka dugu kɔnɔ. Olu ni u balimacɛw ye Sisɛmu ni cɛɛ tɔɔw bɛɛ faga. Yakuba dimina sabu a dencɛw ye o kojugu kɛ.\nMun lo nana n’o kunko bɛɛ ye? O kɛra sabu Dina ye teriya kɛ ni mɔgɔw ye minw tɛ Ala ka sariyaw bato. An kɔni t’a fɛ ka nin teriya ɲɔgɔn kɛ. Tiɲɛn tɛ?\nMun na Ibrayima ni Isiyaka tun t’a fɛ u deenw ka Kanankaw furu?\nYala a diyara Yakuba ye ko a denmuso ka teriya kɛ ni Kanaan sunguruw ye wa?\nCɛɛ juman lo be Dina filɛra jaa nin kan, ani a ye koo jugu juman lo kɛ?\nTuma min na Dina kɔrɔcɛw Simeyɔn ni Levi y’a mɛn koo min kɛra a la, u ye mun lo kɛ do?\nSimeyɔn ni Levi ye min kɛ, o diyara Yakuba ye wa?\nYakuba ka denbaya ka kunkow daminɛna cogo di?\nZɛnɛzi 34:1-31 kalan.\nYala Dina siɲɛ fɔlɔ tun lo ka taga bɔ Kanaan sunguruw fɛ wa? A ɲɛfɔ. (Zɛnɛzi 34:1, NW : Leya denmuso Dina, a ye min wolo Yakuba ye, ale tun be deli ka taga bɔ o jamana sunguruw fɛ.)\nMun na an be se k’a fɔ ko Dina ka npogotigiya tiɲɛni ye a yɛrɛ ɲiniko ye fana? (Gal. 6:7)\nLasɔmini min be sɔrɔ Dina ka koo la, cogo juman na denmisɛnw be se k’a yira k’u b’o ta sɔbɛ la bi? (Tal. 13:20; 1 Kor. 15:33; 1 Zan 5:19)\nA ci dɔ ma A ci dɔ ma Maana 20nan: Dina ye kunko sɔrɔ


An ka ɲi ka Yezu ka jogo minw ladegi | Yezu ka ɲɛnamaya\nA KALAN KAAN NIN NA Afrikaans Albanais Allemand Alur Amharique Anglais Arabe Arménien Aymara Azéri Azéri (cyrillique) Baoulé Bassa (cameroun) Batak (Karo) Batak Toba Bicol Birman Boulou Bulgare Cambodgien Catalan Cebuano Chichewa Chitonga Chitonga (Malawi) Chitumbuka Cibemba Coréen Creole de Maurice Creole seychelles Croate Créole haïtien Dangme Danois Drehu Efik Espagnole Estonien Ewé Fidjien Finnois Fon Français Ga Georgien Goun Grec Guarani Gujarati Hiligaynon Hongrois Hébreu Igbo Iloko Indonésien Isoko Italien Japonais Javanais Jula Kabye Kazakh Kazakh (Arabe) Kikamba Kikaonde Kikongo Kikuyu Kiluba Kinyarwanda Kipende Kirghiz Kiribati Kirundi Kisonge Kongo Kwanyama Lingala Lituanien Lomwe Luganda Luo Luvale Macédonien Makua Malagach Malay Malayalam Maltais Maya Moore Ndau Ndébélé Ndébélé(Zimbabwe) Norvégien Nyaneka Nyungwe Néerlandais Népali Oromo Ossete Otetela Ourdou Ouzbek Ouzbek (romain) Pangasinan Papiamento (curaçao) Persan Pidgin nigérian Pidgin salomonien Polonais Portugais Quechua (Ancash) Quechua (Ayacucho) Quechua (Bolivie) Quechua (Cuzco) Rarotongan Romain Russe Samoan Sango Sena Sepedi Serbe Serbe (romain) Shona Silozi Singhalais Slovaque Slovène Sranan tongo Suédois Swahili Swahili (Rép. dém. du Congo) Tagalog Tahitien Tajiki Tatar Tcheque Thaï Tigrinya Tok pisin Tongien Tshiluba Tshwa Turc Turkmene Tuvaluan Twi Tzotzil Télougou Tétoum Dili Ukrainien Umbundu Uruund Vietnamien Wallis Waray-Waray Yoruba Zoulou tamoul tchouvache\nYezu tun ye mɔgɔ dafanin ye. O kama, tɔɔrɔ ni hami minw be adamadenw sɔrɔ, u caaman ma Yezu sɔrɔ. O bɛɛ n’a ta, a y’a yira ko a be hinɛ mɔgɔw la. A tun labilanin lo k’a seko kɛ k’u dɛmɛ. Mɔgɔw makoya jɔnjɔn ye min ye, a yɛrɛ tun tɛ dan o dɔrɔn ma. Siga t’a la, hinɛ lo tun b’a lasun ka mɔgɔw dɛmɛ. A ɲini ka dɔ lɔn o koo la sapitiri 32, 37, 57, 99 kɔnɔ.\nKƐ MƆGƆ YE MƆGƆW TƐ SIRAN KA GWƐRƐ MIN NA\nYezu tun t’a yɔrɔ janya mɔgɔw la, a tun t’a yɛrɛ fisaya tɔɔw ye. O kama, mɔgɔ si tun tɛ siga ka gwɛrɛ a la, denmisɛn fara mɔgɔkɔrɔba kan. A tun ka di u ye ka kɛ ni Yezu ye sabu u tun b’a lɔn ko a b’a janto u la. O koo lajɛ sapitiri 25, 27, 95 kɔnɔ.\nKƐ MƆGƆ YE DELILI KA DI MIN YE\nYezu tun b’a kelen wo, a tun be ni Ala batobaga sɔbɛw ye wo, a tun ka teli k’a Faa deli n’a dusu bɛɛ ye. A tun t’o kɛ dumuni kɛtuma dɔrɔn na. A tun be delili kɛ k’a Faa waleɲuman lɔn, k’a tando ani k’a ka dɛmɛ ɲini ka sɔrɔ ka desizɔnba ta. O koo lakalila sapitiri 24, 34, 91, 122, 123 kɔnɔ.\nTƆƆW KA NAFA ƝINI\nTuma dɔw la, Yezu mako tun b’a la ka lafiɲɛ dɔɔni. Nka sanni a k’o kɛ, a tun be tɔɔw ka nafa le ɲini fɔlɔ. A tun t’a yɛrɛ dɔrɔn nafa ɲini. A kɛra an fɛ ɲɛyirali ɲuman ye o koo la. O kalan sapitiri 19, 41, 52 kɔnɔ.\nYezu ye mɔgɔw kalan yafali koo la. Nka a ma dan o dɔrɔn ma. A y’a ka kalandenw ani mɔgɔ tɔɔw minɛ cogo min na, o b’a yira ko ale yɛrɛ be yafa. Miiri o koo la. Sapitiri 26, 40, 64, 85, 131 lajɛ.\nA tun kɔnna ka fɔ Ala ka Kuma kɔnɔ ko Yahutuw fanba tɛna sɔn Masiya la ani ko Masiya juguw bena a faga. O koo tun be se k’a to Yezu t’a sɔbɛ don ka mɔgɔw dɛmɛ. Nka a y’a seko bɛɛ kɛ ka tiɲɛn batoli lafasa. O cogo la, a y’a yira ko a ka kalandenw ka kan ka kisɛya hali ni mɔgɔw t’u mako don u ka waajuli la wala n’u b’u kɛlɛ yɛrɛ. O koo lajɛ sapitiri 16, 72, 103 kɔnɔ.\nKƐ NI MAJIGILENYA YE\nKoo caaman na, adamaden dafabaliw tɛ se ka suma ni Yezu ye. Ɲɛyirali fɛ, a ka lɔnniya n’a ka hakilitigiya ka bon adamadenw ta ye. Mɔgɔ si fanga tun man bon ani mɔgɔ si hakili tun man di ka se Yezu ta ma sabu a tun dafanin lo. O bɛɛ n’a ta, a y’a yɛrɛ majigi ka mɔgɔw mako ɲɛ. I bena kalan sɔrɔ o koo la sapitiri 10, 62, 66, 94, 116 kɔnɔ.\nKƐ NI MUƝULI YE\nYezu tun be muɲu tuma bɛɛ a kalandenw ani mɔgɔ tɔɔw kɔrɔ hali ni tuma dɔw la u ma se k’a ladegi wala u ma se k’a ka ladili sira tagama. A muɲuna ka segi k’u kalan siɲɛ caaman walisa k’u dɛmɛ u k’u magwɛrɛ Jehova la. A ka muɲuli kofɔra sapitiri 74, 98, 118, 135 kɔnɔ.\nA ci dɔ ma A ci dɔ ma Walisa ka Yezu ladegi, an ka ɲi ka . . .\njy ɲɛɛ 317


Ebu 7 AKKDC08 - Mɛlikisedɛki tun ye Salɛmu dugu masa - Bible Search\nEbu 6 Ebu 8\n1Mɛlikisedɛki tun ye Salɛmu dugu masa ye, ani Fɛɛn bɛɛ kuntigi Ala ka sarakalasebaga. Ibrayima kɔsegitɔ ka bɔ masa dɔw kɛlɛyɔrɔ la, o y'a sɔrɔ kɛlɛ diyara a la, Mɛlikisedɛki y'a kunbɛn ka duba kɛ a ye. 2- Ibrayima ye fɛɛn minw bɛɛ sɔrɔ kɛlɛ kɛyɔrɔ la, a y'u jaka d'a ma. Mɛlikisedɛki kɔrɔ ko «masatilennin.» Salɛmu masa tun lo, o kɔrɔ ko «hɛrɛ masa.» 3Faa t'a fɛ, baa t'a fɛ, buruju t'a fɛ, wololon t'a fɛ, a ma sa fana. Sarakalasebaga lo tuma bɛɛ i n'a fɔ Ala Dencɛ.\n4Mɔgɔba lo dɛ! An faa Ibrayima ye fɛɛn minw sɔrɔ kɛlɛkɛyɔrɔ la, a y'o bɛɛ jaka d'a ma! 5- Sarakalasebagaya dira Levi kɔmɔgɔw ma, sariya ko u ka jaka minɛ jama fɛ, minw ye u badenw ye. K'a sɔrɔ u bɛɛ bɔra Ibrayima la. 6Mɛlikisedɛki ye jaka nin minɛ Ibrayima fɛ k'a sɔrɔ Levi kɔmɔgɔ dɔ tɛ. O kɔ, a ye duba kɛ Ibrayima ye, Ala y'a daa di min ma. 7Siga t'a la ko dubakɛbaga ka bon ni dubasɔrɔbaga ye. 8Levi kɔmɔgɔ minw be jakaw minɛ, olu be sa. Nga jaka min minɛna Ibrayima fɛ, a fɔra k'o minɛbaga ma sa. 9Levi kɔmɔgɔ minw be jaka minɛ, olu yɛrɛ tun ye jaka bɔ u bɛma Ibrayima barika la, n'a be se ka fɔ ten. 10Bari Levi tuma wolo fɔlɔ tuma min na Mɛlikisedɛki tagara a bɛma Ibrayima kunbɛn.\n11Sariya min sigira Isirayɛlidenw ye, o juu siginin tun be Levi kɔmɔgɔw ka sarakalasebagaya ka koo kan. N'u ka baara tun dafanin lo, kuun tun t'a la sarakalasebaga wɛrɛ ka na tugu, min te i n'a fɔ Arɔn, nga min be i n'a fɔ Mɛlikisedɛki. 12Ayiwa, ni yɛlɛmani donna sarakalasebagaw ka baara la, wajibi lo fɔɔ yɛlɛmani ka don sariya la fana. 13Sarakalasebaga min koo fɔnin be yan, ale faaw si ma deli ka kɛ sarakalasebaga ye. 14A gwɛnin lo ko an Matigi buruju bɔra Zuda la. K'a sɔrɔ Musa ka sɛbɛ nunu si t'a yira k'o soo mɔgɔw niin be sarakalasebagaya la. 15Ayiwa, n'a fɔra ko sarakalasebaga wɛrɛ be yen min be i n'a fɔ Mɛlikisedɛki, a gwɛnin lo ko 16ale ma sigi o baara la a bɛmaw barika la. Nga a kɛra o ye bari see b'a ye ka to nii la tuma bɛɛ. 17- Tiɲɛ na, a fɔra Ala ka kuma na ale ka koo la ko:\n«Ele, i kɛra waati bɛɛ sarakalasebaga ye\n18O b'a yira ko fɔlɔfɔlɔ ka koo kɛcogo nunu te jati tugu, k'u benna. Bari barika tun t'u la, u tun te foyi ɲa. 19Sariya ma se k'an dɛmɛ ka kɛ mɔgɔdafaninw ye, nga sisan, an jigi be fɛɛn min kan, o ka fisa, o sababu la an be se ka gwɛrɛ Ala la.\n20Ka fara o kan, Ala y'a daa di fana. Tɔɔ nunu kɛra sarakalasebagaw ye k'a sɔrɔ Ala m'a daa di u si ma. 21- Nga Yezu kɛra sarakalasebaga ye Ala ka dadili seen fɛ, a ko:\n«Matigi y'a fɔ k'a gwɛlɛya,\na tena yɛlɛma.\nEle, i kɛra waati bɛɛ sarakalasebaga ye.»\n22O kama, Yezu ye bɛɛn min sigi anw ni Ala cɛ, o ka fisa ni fɔlɔta ye. 23Ayiwa, danfara wɛrɛ be yen. Sarakalasebaga caaman tɛmɛna, bari u tun be sa. 24Nga Yezu te sa abada, o la, a ka sarakalasebagaya ye tuma bɛɛ ta ye. 25O kama, mɔgɔ minw be gwɛrɛ Ala la ale sababu la, see b'a ye k'olu kisi bii ani sini, bari a be yen tuma bɛɛ ka Ala dali u ye. 26O sarakalasebagaw kuntigi ɲɔgɔn le be se k'an mako ɲa. A ka ɲi, jalakiyɔrɔ t'a la, a ka koo gwɛnin lo, a daan bɔnin be hakɛkɛlaw la, a kɔrɔtara fɔɔ ka taga sankolo daan na. 27- Sarakalasebagaw kuntigiba tɔw tun be saraka lase loon o loon, u tun be kɔn k'u yɛrɛ ka hakɛw yafa saraka bɔ fɔlɔ, ka sɔrɔ ka jama ta lase. Nga Yezu y'a yɛrɛ saraka jama ka hakɛw kosɔn siɲɛ kelenpe, saraka wɛrɛ man kan ka bɔ tugu. 28Musa ka sariya ye adamaden barikatanw le kɛ sarakalasebagaw kuntigibaw ye. O kɔ, Ala y'a daa di koo min na, a y'o kɛ k'a Dencɛ kɛ sarakalasebagaw kuntigiba ye, ale ka koow bɛɛ dafanin lo tuma bɛɛ.


Sam fɔlɔ 10 AKKDC08 - Samuyɛli ye daganin dɔ bɔ tulu - Bible Search\nSam fɔlɔ 9 Sam fɔlɔ 11\nSam fɔlɔ 10\n1Samuyɛli ye daganin dɔ bɔ tulu tun be min kɔnɔ. A ye tulu nin yɛlɛma Sayuli kuun na. O kɔ, a y'a bolo meleke a la k'a fɔ a ye ko: «Masaba y'i woloma ka kɛ a yɛrɛ ka jama ɲamɔgɔ ye.c 2N'i bɔra ne fɛ bii, i bena mɔgɔ fila dɔ kunbɛn Sɛlisa, Arasɛli ka kaburu gɛrɛfɛ, Bɛnzamɛn kɔmɔgɔw ka mara daan na. I be fali minw ɲinina, olu ben'a fɔ i ye ko u yera, ko i facɛ ɲinɛna ni fali nunu koo ye, sisan a be hami aw le ka koo la, k'a fɔ ko ale ka kan ka mun le kɛ a deen kosɔn. 3N'i bɔra o yɔrɔ la ka taga ɲafɛ fana, i bena se Tabɔri ka joyiri kɔrɔ. O yɔrɔ la, i bena mɔgɔ saba kunbɛn n'u be tagara Alabatoyɔrɔ la Betɛli. Baden saba be mɔgɔ kelen bolo, burukun saba fana be filanan fɛ, duvɛn be sabanan fɛ foroko kɔnɔ. 4U bena i fo, o kɔ, u bena burukun fila d'i ma. I k'o minɛ. 5O kɔ, i bena tɛmɛ ka se Ala ka Gibeya, filisiw ka lasigidenw siginin be yɔrɔ min na. N'i be donna dugu kɔnɔ tuma min na, i bena kiraw ka jɛnkulu dɔ kunbɛn n'u be bɔra sarakabɔyɔrɔ la. Kolonjo, ni dundun ani filen ni gɔnifɔbagaw b'u ɲafɛ, n'u yɛrɛ be kirayakuma fɔra. 6Masaba ka Nii bena don i la, e bena fara u kan ka kirayakuma fɔ fana. O la, i cogo bena yɛlɛma. 7Ni o taamasiɲɛ nunu kɛra ka ban tuma min na, i be se ka fɛɛn min kɛ, i k'o kɛ, bari Ala b'i fɛ. 8I bena taga ne ɲa Giligali, ne bena na i sɔrɔ yen, ka saraka jɛnitaw ni jɛnɲɔgɔnya sarakaw bɔ. I bena kɔnɔni kɛ tile wolonwula fɔɔ ne ka na i sɔrɔ. O waati la, e bena fɛɛn min kɛ, ne bena o fɔ i ye.»\n9Sayuli bɔra Samuyɛli kɔrɔ dɔrɔn, Ala ye Sayuli cogo yɛlɛma. Taamasiɲɛ nunu bɛɛ kɛra o loon kelen na. 10U sera Gibeya tuma min na, kiraw ka jɛnkulu dɔ nan'a kunbɛn. Ala ka Nii donn'a la, a y'a daminɛ ka kirayakuma fɔ fana u cɛma. 11Mɔgɔ minw bɛɛ tun b'a lɔn ka kɔrɔ, olu y'a ye n'a be kirayakuma fɔra dɔrɔn, u tora ka ɲɔgɔn ɲininga ko: «Mun le kɛra Kisi dencɛ la? Sayuli fana ye kira ye wa?» 12- Gibeyakaw dɔ y'a fɔ ko: «U faa ye jɔn ye? Sayuli fana ye kira ye wa?» A kɛra talen ye ten.\n13Sayuli ye kirayakuma fɔ ka ban tuma min na, a tagara sarakabɔyɔrɔ la. 14A facɛfitini y'a fɔ a n'a ka baaraden ye ko: «Aw tun tagara min?» Sayuli y'a jaabi ko: «An tun tagara faliw ɲiniyɔrɔ la, nga an ma u ye, an tagara Samuyɛli fɛ.» 15A y'a fɔ Sayuli ye ko Samuyɛli ye fɛɛn min fɔ a ye, ko a k'o fɔ ale ye. 16Sayuli y'a jaabi ko: «A y'a fɔ an ye ko fali nunu yera.» Samuyɛli ye koo min fɔ a ye masaya koo la, a ma o fɔ a ye.\nSayuli be woloma ka kɛ masacɛ ye\n17Samuyɛli ye Isirayɛli jama wele ka na Misipa, Masaba ɲakɔrɔ, 18k'a fɔ u ye ko: «Masaba, Isirayɛli ka Ala y'a fɔ ko ale ye Isirayɛlidenw bɔ Ezipiti jamana na, k'u bɔsi Ezipitikaw bolo, ni masacɛw bolo, minw bɛɛ tun be u tɔɔrɔ. 19Bii aw banna aw ka Ala la, ale min ye aw kisi aw ka tɔɔrɔw, n'aw ka sigɛn bɛɛ ma. Aw y'a fɔ a ye ko a ka masacɛ di aw ma. Ayiwa, sisan aw ye na Masaba ɲakɔrɔ sokala sokala ani fadenyabolo fadenyabolo.»\n20Samuyɛli y'a kɛ Isirayɛlidenw kɔmɔgɔw bɛɛ gwɛrɛla, Bɛnzamɛn kɔmɔgɔw wolomana. 21A y'a kɛ Bɛnzamɛn kɔmɔgɔw gwɛrɛla fadenyabolo fadenyabolo. Matiri ta wolomana. O kɔ, Kisi dencɛ Sayuli wolomana. U y'a ɲini, u m'a ye. 22U tilara ka Masaba daali tugu ko: «Mɔgɔ dɔwɛrɛ be yan tugu wa?» Masaba ko: «A dogonin be minanw jukɔrɔ.» 23U bolila ka ta'a wele yen. A nana jama cɛma. A tun ka jan kosɔbɛ, a kuun tun tɛmɛna bɛɛ kan. 24Samuyɛli y'a fɔ jama bɛɛ ye ko: «Masaba ye mɔgɔ min woloma, aw m'a ye wa? Mɔgɔ si te jama cɛma min b'a bɔ.» Jama pɛrɛnna ko: «Masacɛ ka sii sɔrɔ!» 25Masacɛ ka kɛta ye min ye, Samuyɛli y'o fɔ jama ye, ka tila k'o sɛbɛn sɛbɛ dɔ kɔnɔ k'a bila Masaba ɲakɔrɔ, ka sɔrɔ ka sira di jama bɛɛ ma u ka taga u ka soo. 26Sayuli fana tagar'a ka soo Gibeya dugu kɔnɔ. Ala tun kumana mɔgɔsɔbɛ minw dusu la, olu tagara n'a ye fana. 27Mɔgɔkolon dɔw tun be yen minw b'a fɔra ko: «Cɛɛ nin bena kɛ di k'an kisi?» U tun b'a lɔgɔbɔ, u ma sɔn ka boɲafɛn si d'a ma. Nga Sayuli m'a daa don u daa la.


Yezu bena alijɛnɛ sigi kokura dugukolo kan | Yezu ka ɲɛnamaya\nYezu bena alijɛnɛ sigi kokura dugukolo kan\n1 KORƐNTIKAW 15:24-28\nKOO MIN BENA KƐ SAGAW ANI BAAW LA\nMƆGƆ CAAMAN BENA ƝƐNAMAYA KƐ ALIJƐNƐ KƆNƆ, DUGUKOLO KAN\nYEZU LO YE SIRA NI TIƝƐN ANI ƝƐNAMAYA YE\nDɔɔni Yezu batizenin kɔ, a jugu dɔ y’a ɲini k’a bali k’a ka cidenya baara kɛ sanni a yɛrɛ k’o daminɛ. Tiɲɛn na, Sutana y’a ɲini siɲɛ caaman ka Yezu kɔrɔbɔ. Kɔfɛ Yezu y’a fɔ a koo la ko: “Diɲɛ nin kuntigi be nana. A te se ne kɔrɔ.”—Zan 14:30.\nYelifɛn dɔ la, ciden Zan y’a ye fɛɛn min be ‘Sogojuguba . . . sakɔrɔ, Sutana’ kɔnɔna. O jugu fariman tun bena gwɛn ka bɔ sankolo la, a “dimininba” sabu “a b’a lɔn ko a halakilon tɔɔ man jan tugu.” (Yirali 12:9, 12). Kerecɛnw lanin b’a la ko u b’o wagati lo la ani ko yanni dɔɔni, “Sogojugu. . . sakɔrɔ” bena datugu dingɛdunba kɔnɔ. A tɛna se ka foyi kɛ yen saan 1000 kɔnɔ. O tuma na, Yezu bena kuntigiya kɛ Ala ka Masaya kɔnɔ.—Yirali 20:1, 2.\nO wagati la, mun lo bena kɛ dugukolo kan? Jɔn lo bena ɲɛnamaya kɛ yan? Ɲɛnamaya bena kɛ cogo di? Yezu yɛrɛ y’o ɲiningaliw jaabi. Yezu ye ntalen min la sagaw ni baaw koo la, a y’a yira fɛɛn min be mɔgɔ tilenninw kɔnɔna. Olu be i n’a fɔ sagaw ani u be Yezu balimaw dɛmɛ ani ka ɲuman kɛ u ye. Mɔgɔ tilenbaliw be i n’a fɔ baaw. Yezu y’a yira fana fɛɛn min b’u kɔnɔna. A y’a fɔ u koo la ko: “O mɔgɔjugu nunu [minw be i n’a fɔ baaw],” olu bena halaki bugubugu. Nka, “mɔgɔtilenninw bena don Ala ka hɛrɛ banbali yɔrɔ la.”—Matiyo 25:46.\nO b’an dɛmɛ ka Yezu ka kumaw faamu, a tun ye min fɔ kojugukɛla dɔ ye min tun be gwengwenyiri kan a gɛrɛfɛ. Yezu tun y’a daa di a ka ciden kantigiw ma k’u bena Masaya kɛ n’ale ye sankolo la. Kojugukɛla min nimisara, Yezu m’a fɔ ko ale fana bena o duga ɲɔgɔn sɔrɔ. Nka, Yezu y’a daa di a ma ko: “I bena kɛ ne fɛ arijana na.” (Luka 23:43). O la, o cɛɛ bena nɛɛma sɔrɔ ka ɲɛnamaya kɛ alijɛnɛ na, o kɔrɔ, zaradɛn cɛɲumanba kɔnɔ. Bi, minw be i n’a fɔ sagaw ani u bena ɲɛnamaya banbali sɔrɔ, olu fana bena kɛ alijɛnɛ kɔnɔ.\nO bɛnnin lo ni ciden Zan ka fɔta ye. A y’a yira ɲɛnamaya bena kɛ cogo min na dugukolo kan. A ko: “Ala sigiyɔrɔ filɛ nin ye adamadenw cɛma. A bena to u cɛma, u bena kɛ a ka mɔgɔw ye, ale bena kɛ u ka Ala ye. A bena u ɲaji bɛɛ cɛ. Saya kɔni, o te yen tugu. Mɔgɔ tena sa, mɔgɔ tena kasi, mɔgɔ tena tɔɔrɔ tugu. Bari, diɲɛkura lo, kɔrɔman n’a kɔnɔnafɛnw bɛɛ tununa bugubugu.”—Yirali 21:3, 4.\nWalisa o kojugukɛla ka ɲɛnamaya diyabɔ alijɛnɛ kɔnɔ, fɔɔ a ka lakunu ka bɔ suuw cɛma. Yezu y’a yira ka gwɛ ko ale kelen dɔrɔn lo tɛna lakunu. A y’a fɔ ko: “Waati bɛ na, mɔgɔ salen minnu bɛ kaburuw kɔnɔ, olu n’a kan mɛn. U na bɔ yen. Koɲumankɛlaw na kunun ɲɛnamaya kama, kojugukɛlaw na kunun kiri kama.”—Zan 5:28, 29, ABM.\nYezu ka ciden kantigiw ani mɔgɔ damanin minw bena ɲɛnamaya kɛ ni Yezu ye sankolo la, olu do? Bibulu b’a fɔ u koo la ko: “Olu bena kɛ Ala ni Krista ka sarakalasebagaw ye ka sigi masaya la n’a ye saan waa kelen nin kɔnɔ.” (Yirali 20:6). Minw bena kɛ Yezu ka marakɛɲɔgɔnw ye, olu tun ye cɛɛw ni musow ye dugukolo kan. O kama, u bena mɔgɔ minw mara dugukolo kan, u bena hinɛ u la ani k’u faamu.—Yirali 5:10.\nO tuma na, Yezu bena a ka kunmabɔsara nafa lase adamadenw ma dugukolo kan ani k’u kisi jurumu ka nɔfɛkow ma. Yezu n’a ka marakɛɲɔgɔnw bena adamaden kantigiw dɛmɛ ka kɛ mɔgɔ dafaninw ye. Ala tun y’a fɔ Adama ni Awa ye k’u ka deenw wolo ka caya ka dugukolo fa. Adamadenw bena ɲɛnamaya diyabɔ i ko Ala tun b’a fɛ cogo min na a daminɛ na. An ye saya min sɔrɔ cɛɛn ye Adama fɛ, o yɛrɛ tɛna kɛ yen tugun!\nO la, Jehova ye baara min kalifa Yezu ma, Yezu bena a bɛɛ kɛ k’a dafa. A ka saan waa kelen mara bannin kɔ, Yezu bena Masaya kɔsegi a Faa ma. O tuma na, Ala lo bena adamaden dafaninw mara. O b’a yira ko Yezu majiginin lo tiɲɛn na. Ciden Pol kumana o koo la ko: “Ni fɛɛn bɛɛ majigira Krista ye ka ban, o tuma na ale min ye Dencɛ ye, a ben’a yɛrɛ majigi Ala ye ale min ye fɛɛn bɛɛ majigi a ye. O la, Ala bena kuntigiya kɛ fɛɛn bɛɛ kunna.”—1 Korɛntikaw 15:28.\nAla sagonata nɔɔrɔman ye min ye, Yezu lɔyɔrɔ ka bon o koo la, siga t’o la. Ala sago bena to ka dafa fɔɔ abada. O la, Yezu bena kɛ i ko ale yɛrɛ tun y’a fɔ cogo min na ko: “Ne le ye sira, ni tiɲɛ, ani [ɲɛnamaya] ye.”—Zan 14:6.\nSutana min ye adamadenw jugu fariman ye, mun lo b’a kɔnɔna?\nƝɛnamaya bena kɛ cogo di alijɛnɛ kɔnɔ ani jɔn lo bena a diyabɔ?\nYezu ka saan waa kelen mara bannin kɔ, o y’a sɔrɔ a ye mun lo kɛ? A bena na mun lo kɛ o kɔ?\nA ci dɔ ma A ci dɔ ma Yezu bena alijɛnɛ sigi kokura dugukolo kan\njy sap. 139 ɲɛɛ 314-316


Sar 1 AKKDC08 - Ka Masaba to Ɲɔgɔnkunbɛn fanibugu kɔnɔ, - Bible Search\nSar int Sar 2\n1Ka Masaba to Ɲɔgɔnkunbɛn fanibugu kɔnɔ, a ye Musa wele k'a fɔ a ye ko: 2«A fɔ Isirayɛlidenw ye ko ni u dɔ b'a fɛ ka begɛn saraka bɔ ne Masaba ye, a be se ka na ni misi ye, walima begɛnmisɛn.\n3«N'a ka saraka kɛra misi ye min ka kan ka jɛni, a ka na ni tura ye fiɲɛ te min na. A k'a kɛ saraka ye Ɲɔgɔnkunbɛn fanibugu daa la, janko ne Masaba ka sɔn a ma. 4A k'a bolo la begɛn nin kuun na, o la, a ka saraka bena minɛ, a ka kojugu be yafa. 5A ka begɛn nin kaan tigɛ ne Masaba ɲakɔrɔ. Arɔn dencɛ sarakalasebagaw k'a joli ta k'a seriseri sarakabɔyɔrɔ faan bɛɛ kan Ɲɔgɔnkunbɛn fanibugu daa la. 6A ka begɛn nin boso k'a tigɛtigɛ. 7Sarakalasebagaw be lɔgɔ labɛn ka tasuma mana sarakabɔyɔrɔ kan, 8ka sogo tigɛninw n'a kunkolo, n'a tulu fara ɲɔgɔn kan, k'o lala o kan tasuma kɔnɔ sarakabɔyɔrɔ kan. 9Sarakabɔbaga ka nugu n'i seenw ko jii la. O kɔ, sarakalasebaga k'o bɛɛ jɛni sarakabɔyɔrɔ kan. Saraka jɛnita lo pewu, a kasa ka di ne Masaba ye.\n10«Ni mɔgɔ dɔ b'a fɛ ka na ni begɛnmisɛn ye k'a kɛ saraka jɛnita ye, o tigi ka kan ka na ni sagajigi ye, walima bakɔrɔnin, fiɲɛ te min na. 11A kaan be tigɛ sarakabɔyɔrɔ kɔgɔdugu ɲafan fɛ ne Masaba ɲakɔrɔ. Sarakalasebagaw k'a joli seriseri sarakabɔyɔrɔ faan bɛɛ kan. 12A bɔbaga k'a tigɛtigɛ, sarakalasebaga ka sogo tigɛninw n'a kunkolo n'a tulu fara ɲɔgɔn kan k'o lala lɔgɔ kan tasuma kɔnɔ sarakabɔyɔrɔ kan. 13A k'a nugu n'a seenw ko jii la. Sarakalasebaga k'o bɛɛ jɛni sarakabɔyɔrɔ kan. Saraka jɛnita lo pewu, a kasa ka di ne Masaba ye.\n14«Ni mɔgɔ dɔ b'a fɛ ka na ni kɔnɔ ye k'a kɛ saraka jɛnita ye, o tigi ka na ni tuganin ye, walima jɛnɛtuba. 15Sarakalasebaga k'a minɛ ka na sarakabɔyɔrɔ ɲafɛ k'a kunkolo tigɛ k'a joli bɔn sarakabɔyɔrɔ gɛrɛn na. O kɔ, a b'a jɛni sarakabɔyɔrɔ kan. 16A k'a fɔlon n'o kɔnɔnafɛn bɔ a la k'a fili sarakabɔyɔrɔ gɛrɛfɛ a kɔrɔn ɲafan fɛ bugurigwɛ bɔnyɔrɔ la. 17A k'a faran a gamanw furancɛ la, nga a kan'a tigɛ ka bɔ ɲɔgɔn na. O kɔ, a k'a la lɔgɔ kan tasuma la k'a jɛni sarakabɔyɔrɔ kan. Saraka jɛnita lo pewu, a kasa ka di ne Masaba ye.


Zan 2 AKKDC08 - Tile fila tɛmɛnin kɔ, kɔɲɔya dɔ tun be - Bible Search\nYezu be jii yɛlɛma duvɛn ye Kana\n1Tile fila tɛmɛnin kɔ, kɔɲɔya dɔ tun be kɛra Kana, Galile mara la. Yezu bamuso tun be yen. 2Yezu n'a ka kalandenw fana tun welela yen. 3Duvɛn banna minkɛ, Yezu baa tagar'a fɔ a ye ko: «U ka duvɛn banna.» 4Nga Yezu y'a jaabi ko: «Muso! E ko ne ka mun kɛ?b Ne ka waati ma se fɔlɔ.» 5A baa tagar'a fɔ baaradenw ye ko: «N'a ye fɛɛn o fɛɛn fɔ aw ye, aw k'o kɛ.»\n6Daga wɔɔrɔ tun be o yɔrɔ la, olu bilanin tun be zuwifuw ka yɛrɛ saniyali kosɔn ka kɛɲɛ n'u ka landa ye, o kelen kelen bɛɛ be litiri kɛmɛ ɲɔgɔn bɔ. 7Yezu y'a fɔ u ye ko: «Aw ka daga nunu fa jii la.» U y'u fa. 8Yezu y'a fɔ u ye ko: «Aw ka dɔ bɔ sisan ka taga di ɲamɔgɔ ma.» U ye dɔ bɔ ka taga d'a ma. 9A ye jii nin nɛnɛ, jii min tun yɛlɛmana ka kɛ duvɛn ye. Cɛɛ m'o duvɛn bɔyɔrɔ lɔn. Nga baaradenw kɔni tun b'a lɔn, bari olu yɛrɛw le tun ye dagaw fa jii la. Ɲamɔgɔ ye kɔɲɔcɛ wele 10k'a fɔ a ye ko: «O ɲɔgɔn na, mɔgɔ bɛɛ be bɔ ni duvɛn diman le ye fɔlɔ. Ni mɔgɔ weleninw be ɲini ka fa tuma min na, u be sɔrɔ ka bɔ ni duvɛn kumunin ye. Nga ele kɔni ye duvɛn diman mara fɔɔ sisan!»\n11Yezu y'a ka kabako fɔlɔ kɛ ten le Kana, Galile mara la. A y'a ka sebagaya yira ten a ka kalandenw na, u lar'a la. 12- O kɔ, a tagara Kafaranamu n'a bamuso, n'a dɔgɔninw n'a ka kalandenw ye. Nga u ye tile damani dɔrɔn le kɛ yen.\nYezu be feerelikɛlaw gwɛn Alabatosoba kɔnɔ\n(Mat 21.12-13; Mar 11.15-19; Luka 19.45-48)\n13- Zuwifuw ka *Hɔrɔnya ɲanagwɛ tun surunyana, Yezu tagara Zeruzalɛmu. 14A donna Alabatosoba kɔnɔ ka misiw ni sagaw ni tuganin feerebagaw, ani warifalenbagaw sɔrɔ yen. 15A ye juru kɛ busan ye k'u bɛɛ gwɛn ka bɔ Alabatosoba kɔnɔ, misiw ni sagaw bɛɛ. A ye warifalenbagaw ka tabaliw ɲɔti k'u benben k'u ka wariw yɛrɛkɛ! 16A y'a fɔ tuganin feerebagaw ye ko: «Aw ye nunu ta ka bɔ yan! Aw kana n Faa ka soo kɛ jago kɛyɔrɔ ye.» 17- O la, a ka kalandenw hakili jigira a la ko a fɔra Ala ka kuma na ko: «E ka soo hami be ne tɔɔrɔ n dusu la kosɔbɛ.» 18O tuma na, zuwifuw y'a ɲininga ko: «I ye koo min kɛ sisan, i be se ka kabako jumɛn kɛ min b'a yira an na ko i ka kan ka nin kɛ?» 19- Yezu y'u jaabi ko: «Aw ka Alabatosoba nin ci, ne ben'a lɔ tile saba kɔnɔ.» 20Zuwifuw y'a jaabi ko: «I ko di? Soo nin lɔra saan bi naani ni wɔɔrɔ kɔnɔ, e ko i bena o lɔ tile saba kɔnɔ kɛ!» 21Yezu tun be Alabatosoba min ma, o tun ye a yɛrɛ ye. 22Yezu sara ka kunun tuma min na, a ka kalandenw hakili sɔrɔla ka jigi a ka kuma fɔnin na. O tuma na, u lara Ala ka kuma na, ka la Yezu ka kuma fɔninw fana na.\nYezu be adamaden kɔnɔnako lɔn\n23Ka Yezu to Zeruzalɛmu *Hɔrɔnya ɲanagwɛ la, a ye kabako minw kɛ mɔgɔw ɲana, caaman lara a la olu kosɔn. 24Nga Yezu kɔni tun ma la olu la, bari a tun b'u bɛɛ kɔnɔnakow lɔn. 25Ka mɔgɔw ka koo ɲafɔ a ye, a mako tun te o la, bari a be adamaden n'a kɔnɔnako bɛɛ lɔn.


<< < Daniyɛli 12 > >>\nJɔlɔgɔ konaa kuulo pe yɛnmɛ kala\n1 «Ko wagati wo ni, mɛrɛgɛye togbɔɔ Mishɛli wi yaa ka pan, wo ŋa wi yɛn ma woolo pe go sigefɔ we. Ko sanga wo yaa ka pye jɔlɔgɔ gbɔgɔ sanga. Ki jɔlɔgɔ cɛnlɛ ka fa to maga lɛ cɛngɛlɛ kè da wagati ŋa ni, fɔ ma pan ma gbɔn ki sanga ŋa wi na. Ko sanga wo ni, ma woolo mbele pe mɛrɛ ti yaa ka pye mbe yɔnlɔgɔ wa sɛwɛ wi ni, poro pe yaa ka shɔ†. 2 Mbele pe yɛn na wɔnlɔ wa tara ti nɔgɔna wa fanra ti ni, pe lɛgɛrɛ yaa ka yɛn mbe yiri. Pele yaa ka yɛn mbe yiri mbe yinwege mbakɔgɔ ko ta, pele yaa ka yɛn mbe yiri mbe jɔlɔgɔ ta, konaa mbe fɛrɛ shɔ, nda ti yɛn kɔsaga fu†. 3 Leele mbele pe yaa ka tijinliwɛ ta, poro yaa kaa yɛngɛlɛ paa naayeri yanwa pi yɛn, mbele pe yaa lelɛgɛrɛ naga kasinŋge ki ni, poro yaa kaa yɛngɛlɛ paa wɔnŋgɔlɔ ke yɛn sanga pyew fɔ tetete†.\n4 «Mboro wo na Daniyɛli, ki sɛnrɛ ti yigi ti pye ŋgundo wa ma nawa, ma ki sɛwɛ ŋa wi tɔn ma tɛgɛrɛ tɛgɛ wi na, wi nawa sɛnrɛ tiga ka ta mbe jɛn fɔ sa gbɔn ki kɔsanga wi na. Kona, lelɛgɛrɛ yaa kari kara, pa ka yaa taga pe jɛnmɛ pi na†.\nKɔsanga kala li yɛn ŋgundo\n5 «Mi Daniyɛli, mìla pye na wele bere, mɛɛ kaa leele shyɛn pele yɛgɛ yan pè yere. Nuŋgba la pye gbaan wi kɛɛ nuŋgba na, sanŋa wi yɛn gbaan wi kɛɛ sanŋga ki na. 6 Naŋa ŋa wìla lɛn jese yaripɔrɔ ti le konaa ma pye yeresaga wa gbaan tɔnmɔ pi na, ki leele shyɛn pe ni, a nuŋgba sigi naŋa wi yewe ma yo fɔ: ‹Ki kacɛn kagala ke yaa ke yɛɛ yɔn fili wagati wiwiin?›\n7 «Kona naŋa ŋa wìla lɛn jese yaripɔrɔ ti le konaa ma pye yeresaga wa gbaan tɔnmɔ pi na, a mì suu magala li logo. A wì suu kalige ki yirige wa naayeri konaa wi kamɛŋgɛ ki ni, ma wugu ŋa wi yɛn yinwege na fɔ sanga pyew wi na, ma yo fɔ ki kagala ke yaa pye yɛlɛ taanri naa kɔngɔ ni. Cɛnlɛ na li yɛn kpoyi Yɛnŋɛlɛ yɛgɛ na, li fanŋga ki ni fuun kiga ka kɔ sanga ŋa ni, kona ki kagala ke ni fuun ke yaa pye mbe ke yɛɛ yɔn fili†.\n8 «Mi Daniyɛli, mìla ki sɛnrɛ ti logo, ɛɛn fɔ mi sila ti kɔrɔ wi jɛn. Kì pye ma, a mì si yewe naa, ma yo fɔ: ‹Na tafɔ, ki kagala ŋgele ke kɔwɔ pi yaa ka pye mɛlɛ?›\n9 «A wì silan yɔn sogo ma yo fɔ: ‹Ta kee Daniyɛli, katugu ki sɛnrɛ ti yaa koro ŋgundo, tɛgɛrɛ mbe pye ti na fɔ ki kɔsanga wi sa gbɔn. 10 Lelɛgɛrɛ yaa ka pye kpoyi, mbe pye mbe laga wamawelege ki fanŋga na. Ɛɛn fɔ, lepeele pe yaa la tipege piin, wa kpɛ se ka tijinliwɛ ta pe ni mbege kɔrɔ jɛn. Ɛɛn fɔ, mbele pe yaa ka tijinliwɛ ta, poro yaa kaga kɔrɔ jɛn†. 11 Saraga ŋga ki maa woo pilige pyew, pe yaa ki wɔmɔ pi sa wagati ŋa ni, mbege lɛ le ki wagati wi na fɔ sa gbɔn yaritijaanga ŋga ki maa jɔgɔwɔ pi piin, ki sa pan ki cɛn wa saraga wɔsaga ki na, piliye waga kele naa cɛnmɛ shyɛn naa nafa tijɛrɛ ma yiri kɛ (1 290) yi yaa toro†. 12 Na lere ŋa ka ka ya mbege kun wi yɛɛ ni, mbe sige fɔ sa gbɔn piliye waga kele naa cɛnmɛ taanri naa nafa ma yiri kɛ ma yiri kaŋgurugo (1 335), fɛrɛwɛ yaa pye wi woo.\n13 « ‹Mboro wo na, ma yere jɛŋgɛ fɔ ma sa gbɔn wa ki kɔsaga ki na. Kona, ma yaa wogosaga ta. Ko puŋgo na, ma yaa yiri mbɔɔn tasaga ki ta piliye puŋgo woyo yi ni.› »


Kod 17 AKKDC08 - Abramu saan bi kɔnɔntɔn ni kɔnɔntɔnnan - Bible Search\nKod 16 Kod 18\nAbramu tɔgɔ be yɛlɛma\n1Abramu saan bi kɔnɔntɔn ni kɔnɔntɔnnan na, Masaba y'a yɛrɛ yira a la k'a fɔ a ye ko: «Ne le ye Setigi Ala ye. I ka taama ne ɲakɔrɔ cogoɲuman na. 2Ne bena bɛɛn n'i ye, k'i kɔmɔgɔw caya kosɔbɛ.»\n3Abramu y'a kunbiri gwan k'a ɲaa biri duguma. Ala y'a fɔ a ye ko: 4«Ne be layidu min ta i ye, o filɛ. I bena kɛ siya caaman faa ye. 5- I tena wele Abramu tugu, i bena wele ko Ibrayima, bari ne y'i kɛ siya caaman faa ye.i 6Ne bena deen caaman d'i ma, siyaw bena bɔ i la, masacɛw fana bena bɔ i la. 7- Ne bena bɛn n'i ye, an'i kɔmɔgɔw. O bɛɛn tena cɛn abada, ne be kɛ i ka Ala ye, n'i kɔmɔgɔw ta. 8- I nana sigi Kanaan jamana min kɔnɔ, ne bena o bɛɛ di e, n'i kɔmɔgɔw ma, a ka kɛ aw ta ye kudayi. Ne bena kɛ u ka Ala ye.»\n9Ala y'a fɔ Ibrayima ye ko: «E kɔni, e ka to bɛɛn la ni ne ye, n'i kɔmɔgɔw fana, waati bɛɛ kɔnɔ. 10- E n'i kɔmɔgɔw, ka bɛɛn ni ne ye, o taamasiɲɛ filɛ nin ye: cɛɛw bɛɛ ka kɛnɛkɛnɛ aw ka soo. 11Aw bena kɛnɛkɛnɛ, o ka kɛ an ka bɛɛn taamasiɲɛ ye. 12Aw bena aw ka dencɛw bɛɛ kɛnɛkɛnɛ u wolonin tile seeginan loon, o ka kɛ i kɔmɔgɔw bɛɛ ka tile la. Deen cɛman min mana wolo aw ka soo, o ka kan ka kɛnɛkɛnɛ, hali ni jɔɔn ka deen lo n'i y'a san siya wɛrɛw fɛ. 13Minw wolola aw ka soo, ani aw ye minw san, olu ka kɛnɛkɛnɛ. Ne ka bɛɛn tena cɛn ka ye, a taamasiɲɛ ka kan ka kɛ aw fari la. 14Ni cɛɛ o cɛɛ ma kɛnɛkɛnɛ, o bena gwɛn ka bɔ aw ka mɔgɔw cɛma, bari ne ka bɛɛn cɛnbaga lo.»\n15Ala y'a fɔ Ibrayima ye tugu ko: «I muso Sarayi kɔni, ale tena wele Sarayi tugu, a bena wele Sara.j 16Ne bena barika don a la, i bena dencɛ sɔrɔ n'a ye. Ne bena barika don a la janko a ka kɛ siya caaman bamuso ye. Siyaw ka masacɛ dɔw bena bɔ a la.» 17Ibrayima y'a kunbiri gwan k'a ɲaa biri duguma, ka yɛlɛ k'a fɔ a yɛrɛ kɔnɔ ko: «Cɛɛ min ye saan kɛmɛ sɔrɔ, o be deen sɔrɔ wa? Sara saan bi kɔnɔntɔn be se ka deen wolo tugu wa?» 18Ibrayima y'a fɔ Ala ye ko: «Ne b'i daali, Isimayɛli ka balo i ɲakɔrɔ dɔrɔn!» 19Ala ko: «Kana siga, i muso Sara bena dencɛ wolo i ye, i ben'a tɔgɔ la ko Isiyaka. Ne bena bɛɛn n'a ye, bɛɛn lo min te cɛn abada fɔɔ ka ta'a bila a kɔmɔgɔw ma. 20Ne y'i ka daalili mɛn Isimayɛli faan fɛ. Ne kɔni ben'ale ta ɲa, k'a sɔn deenw na k'a kɔmɔgɔw caya kosɔbɛ. A bena kɛ kuntigi tan ni fila facɛ ye, ne ben'a kɛ siya faa ye, min bena caya. 21Nga ne bena bɛn ni Isiyaka le ye, Sara bena min wolo i ye saan wɛrɛ, nin waati ɲɔgɔn na.»\n22Ala tilara kuma na Ibrayima fɛ tuma min na, a yɛlɛla ka taga ka Ibrayima to yen.\n23O loon kelen na, Ibrayima y'a dencɛ Isimayɛli kɛnɛkɛnɛ, ni jɔncɛ minw bɛɛ wolol'a ka soo, ani a ye minw bɛɛ san. Cɛɛ minw bɛɛ tun be a ka soo, a y'olu bɛɛ kɛnɛkɛnɛ i n'a fɔ Ala y'a fɔ a ye cogo min na. 24Ibrayima kɛnɛkɛnɛna a saan bi kɔnɔntɔn ni kɔnɔntɔnnan na. 25A dencɛ Isimayɛli kɛnɛkɛnɛna a saan tan ni sabanan na. 26Ibrayima n'a dencɛ Isimayɛli kɛnɛkɛnɛna loon kelen. 27Cɛɛ minw wolola Ibrayima ka soo, ani a ye minw san siya wɛrɛ fɛ, a ka soo cɛɛw bɛɛ, n'ale fana kɛnɛkɛnɛna ɲɔgɔn fɛ.


Kɛw 21 AKKDC08 - An y'an yɛrɛ sɔrɔ ka bɔ u bolo tuma - Bible Search\nKɛw 20 Kɛw 22\nPɔli be tagara Zeruzalɛmu\n1An y'an yɛrɛ sɔrɔ ka bɔ u bolo tuma min na, an donna kurun kɔnɔ ka tilen Kɔsi, o dugusagwɛ, an tagara Orodɛsi, ka bɔ yen ka taga Patara. 2An ye kurun dɔ sɔrɔ yen min tun be tagara Fenisi jamana na. An donna o kɔnɔ 3ka se Sipɔrɔ masurun na, an tun b'a dugukolo yera yɛrɛ, an tɛmɛna a worodugu ɲafan fɛ, k'an kuun sin Siri jamana ma. An tagara bɔ Tiri, kurun kɔnɔna minanw tun ka kan ka jigi o yɔrɔ la.\n4An ye kalanden dɔw sɔrɔ o yɔrɔ la, an ye tile wolonwula kɛ ni olu ye. Nii Senuman barika la, olu tun b'a fɔ Pɔli ye ko a kana taga Zeruzalɛmu. 5O bɛɛ n'a ta, an ye lɔgɔkun kelen nin kɛ ka ban tuma min na, an y'an ka sira ta. Cɛɛw, musow fara denmisɛnw kan, u bɛɛ y'an bila sira. An taamana ka bɔ dugu kɔfɛ ka se kɛnɛba dɔ la bada la. An bɛɛ y'an kunbiri gwan yen, ka Ala daali. 6O kɔ, an ye foliw didi ɲɔgɔn ma, olu segira soo, anw ye kurun ta.\n7An bɔra Tiri, ka taga Potolemayisi, k'o yɔrɔ balimaw fo. An ye tile kelen kɛ olu fɛ. 8- O dugusagwɛ, an bɔra k'an kuun sin Sezare. An sera yen, an jigira kibaru diman fɔbaga Filipu fɛ. Cidenw tun ye mɔgɔ wolonwula minw woloma, olu la kelen tun lo. 9Sunguru mɔgɔ naani tun b'a fɛ. Olu bɛɛ tun ye kiraw ye.\n10- An ye tile damani kɛ yen, kira dɔ bɔra Zude mara la ka na an sɔrɔ yen, a tɔgɔ tun ko Agabusi. 11A nana an sɔrɔ minkɛ, a ye Pɔli ka cɛsirilan ta k'a yɛrɛ seen n'a bolow siri n'a ye, k'a fɔ ko: «Mɔgɔ min ta ye cɛsirilan nin ye, zuwifuw ben'a tigi minɛ k'a siri ten Zeruzalɛmu k'a don siya wɛrɛw bolo. Nii Senuman le ko ten.»\n12Anw n'o yɔrɔ mɔgɔw ye kuma nin mɛn minkɛ, an ye Pɔli daali kosɔbɛ ko a kana taga Zeruzalɛmu. 13Nga a y'an jaabi ko: «Mun na aw be kasira ten, n'aw b'a fɛ ka ne jigi tigɛ? Ka ne siri, o te foyi ye ne fɛ. Ne ka sa yɛrɛ Zeruzalɛmu, Matigi Yezu tɔgɔ kosɔn, ne labɛnnin lo o kama.»\n14An dɛsɛra a kɔrɔ minkɛ, an ko Matigi b'a fɛ ka min kɛ, a k'o kɛ.\n15O tile damani tɛmɛnin kɔ, an y'an yɛrɛ labɛn ka taga Zeruzalɛmu. 16Sezare kalanden dɔw tagara an bila sira ka jatigila di an ma. An tun jigira fɔlɔ kalandenw dɔ fɛ min tɔgɔ ko Munazɔn, Sipɔrɔka tun lo.\nPɔli be taga Zaki fɛ\n17An sera Zeruzalɛmu minkɛ, balimaw y'an kunbɛn ka ɲa ni nisɔndiya ye. 18O dugusagwɛ, Pɔli tagara n'an ye Zaki ka soo. An tagar'a sɔrɔ Krista ka jama ɲamɔgɔw bɛɛ tun lajɛnnin be yen. 19A ye foli di u ma ka ban tuma min, Ala y'a dɛmɛ ka koo minw bɛɛ kɛ siya wɛrɛw cɛma, a y'o bɛɛ lakali u ye kelen kelen. 20A lamɛnbagaw bɛɛ ye barika la Ala ye. O kɔ, u y'a fɔ a ye ko: «An balimacɛ, i ɲaa b'a la ko zuwifuw caaman be yan minw lara Yezu la. U be Musa ka sariyaw bato kosɔbɛ. 21Mɔgɔw be ŋunuŋunukan min fɔ i ka koo la, u y'o mɛn. Mɔgɔw ka fɔ la, ko i b'a fɔra zuwifuw ye, minw siginin be jamana kɔɔ kan siya wɛrɛw cɛma, k'olu kana u deenw kɛnɛkɛnɛ, k'u kana Musa ka sariya bato. Ko i b'u bali ka landaw bato. 22Ayiwa, an bena mun kɛ? Siga t'a la, u ben'a mɛn ko i nana. 23O tuma na, an bena min fɔ i ye, sɔn k'o kɛ. Cɛɛ naani be yan dajuru be minw na. 24- I ka taga n'u ye ka fara u kan aw be saniyali sarakaw bɔ. E yɛrɛ ka lɔ n'a kunko ye, waasa u ka se k'u kuunw li, u ka dajuru ka ban. O la, mɔgɔw ben'a lɔn u be ŋunuŋununakan min fɔra i ka koo la, k'o te tiɲɛ ye. U ben'a lɔn ko i fana be Musa ka sariyaw bato. 25- Siya wɛrɛ minw lara Yezu la, an tun ye sɛbɛ ci u ma k'an ka ŋaniyata fɔ u ye: k'u kana josɔnsogo ɲimi, ani sogo min kaan ma tigɛ, k'u kana sogo joli dumu, ko u k'u yɛrɛ tanga kakalaya ma.» 26O dugusagwɛ, Pɔli tagara ni mɔgɔ nunu ye. A farala u kan ka saniyali landa kɛ. O kɔ, a tagara Alabatosoba kɔnɔ k'o saniyali labanlon fɔ, u kelen kelen bɛɛ ka saraka ka kan ka bɔ loon min na.\nZuwifuw be Pɔli minɛ Alabatosoba kɔnɔ\n27Saniyali be kɛ tile wolonwula minw kɔnɔ, o tun be ɲini ka dafa. Azi mara zuwifu dɔw nana Pɔli ye Alabatosoba kɔnɔ, ka jama kɔnɔnasu ka bila Pɔli la, u y'a minɛ. 28U tun b'a la ka pɛrɛn ko: «Aw ye ɲa an ma Isirayɛli jama! Cɛɛ min be to ka Isirayɛlidenw mafiɲɛya yɔrɔ bɛɛ la, a filɛ nin ye. A be to k'an ka sariyaw n'an ka Alabatosoba nin tɔgɔjugu fɔ mɔgɔ bɛɛ ye. O bɛɛ kɔ, a donna ni siya wɛrɛw ye a kɔnɔ k'o yɔrɔ senuman nin nɔgɔ.» 29- Tiɲɛ na, u kɔni tun ye Pɔli ni Efɛzika Torifini ye ɲɔgɔn fɛ dugu kɔnɔ. U y'a miiri ko a donna n'a ye Alabatosoba kɔnɔ. 30Mankan boɲana fɔɔ ka se dugu faan bɛɛ la. Mɔgɔw girinna ka bɔ faan bɛɛ. U ye Pɔli sama ka bɔ n'a ye ka daaw tugu. 31U tun be Pɔli fagayɔrɔ ɲinina minkɛ, dɔw tagar'a fɔ sɔlidasi kuntigi ye ko Zeruzalɛmu dugu ɲagaminin lo. 32O yɔrɔnin bɛɛ, ale y'a ka sɔlidasi dɔw cɛ ka girin ka se o yɔrɔ la. Jama ye sɔlidasiw natɔ ye minkɛ, u ye Pɔli bugɔli dabila. 33O tuma na, sɔlidasi kuntigi gwɛrɛla ka Pɔli minɛ, ko a ka sɔlidasiw k'a siri ni jɔrɔkɔ fila ye. O kɔ, a ye ɲiningali kɛ ko yala jɔn lo, ani ko a ye mun kɛ. 34Mɔgɔw tora ka pɛrɛn, bɛɛ n'a ka fɔta. Sɔlidasi kuntigi tun te sera ka foyi faamu minkɛ, a ko sɔlidasiw ka taga ni Pɔli ye u ka yɔrɔ barikaman na. 35U sera yɛlɛyɛlɛnanw ma tuma min na, sɔlidasiw dɛsɛra le ka Pɔli ɲun jama ka fariya kosɔn, 36bari u bɛɛ tun b'a la ka pɛrɛn sɔlidasiw kɔfɛ ko: «Aw y'a faga! Aw y'a faga!»\nPɔli b'a ka koo ɲafɔ jama ye\n37U tun be ɲini ka don ni Pɔli ye u ka yɔrɔ barikaman na tuma min na, Pɔli ye sɔlidasi kuntigi ɲininga ko: «N be se ka kuma i fɛ wa?» Sɔlidasi kuntigi y'a jaabi ko: «I be girɛkikan mɛn wa? 38Yala, Ezipiti kanbelen min kɛra sababu ye kɔsa nin na jama murutira fɔɔ a tagara ni kɛlɛden waa naani ye a fɛ kongokolon kɔnɔ, e te o ye wa?» 39Pɔli y'a jaabi ko: «Ne ye zuwifu ye ka bɔ Tarisi, Silisi mara la. N ka dugu te dugu dogonin ye. Ne b'i daali, a to n be dɔ fɔ jama ye.» 40Sɔlidasi kuntigi ye sira d'a ma. O la, a lɔra yɛlɛyɛlɛnan nunu kan k'a bolo kɛ ko mɔgɔw ka je. Mɔgɔw jera tuma min na, a kumana u fɛ eburukan na. A ko:


Mar 1 AKKDC08 - Kibaru diman min be Ala Dencɛ Yezu - Bible Search\nMar int Mar 2\n(Mat 3.1-12; Luka 3.1-18; Zan 1.19-28)\n1Kibaru diman min be Ala Dencɛ Yezu Krista koo fɔ, o be daminɛ yan. 2- Kira Ezayi ye kitabu min sɛbɛn, a fɔra o kɔnɔ ko:\n«A filɛ, ne bena n ka ciden ci i ɲa,\na bena i ka sira labɛn.\n3- Mɔgɔ dɔ be pɛrɛnna kongokolon kɔnɔ ko:\naw k'a ka tɛmɛyɔrɔw tilen.› »\n4Zan batizelikɛla y'a yɛrɛ yira kongokolon kɔnɔ. A tun be mɔgɔw waaju k'u ka nimisa ka faran u ka kojuguw la ka batize, janko Ala k'u ka hakɛ yafa.\n5Zude mara mɔgɔw ani Zeruzalɛmukaw bɛɛ tun be bɔ ka taga sɛgɛrɛ. U tun be lɔ u ka hakɛw la, o kɔ, Zan tun b'u batize Zurudɛn baji la.\n6- Zan ka fani tun ye ɲɔgɔmɛsi ye, a ka cɛsirilan tun ye golo ye. A tun b'a yɛrɛ balo ni tɔɔn ni lii ye. 7A tun b'a fɔ mɔgɔw ye ko: «Min bena na ne kɔ, o ka sebagaya ka bon ni ne ta ye. Hali ka biri k'a ka sanbara juru foni, ne kuun ka dɔgɔ o ma. 8Ne y'aw batize ni jii ye, nga ale bena aw batize ni Nii Senuman ye.»\nZan be Yezu batize\n(Mat 3.13-17; Luka 3.21-22)\n9O tuma na, Yezu bɔra Nazarɛti, Galile mara la ka taga Zan sɛgɛrɛ. Zan y'a batize Zurudɛn baji la. 10Yezu bɔtɔ jii la, a ye sankolo dayɛlɛnin ye ka Nii Senuman jigitɔ ye a kan i n'a fɔ tuganin. 11- Kumakan dɔ bɔra sankolo la k'a fɔ ko: «I ye ne Dencɛ kanunin ye, i koo ka di ne ye haali.»\n(Mat 4.1-11; Luka 4.1-13)\n12O yɔrɔnin kelen, Nii Senuman y'a kɛ Yezu tagara kongokolon kɔnɔ. 13A ye tile bi naani kɛ kongokolon kɔnɔ. Kongosogow dama tun b'o yɔrɔ la. K'a to yen, Sutana y'a kɔrɔbɔ. Mɛlɛkɛw tun b'a mako ɲa.\nYezu be mɔnikɛla naani wele\n(Mat 4.12-22; Luka 4.14-15; 5.1-11)\n14Zan bilanin kɔ kaso la, Yezu tagara Ala ka kibaru diman fɔ Galile mara la. 15- A tun b'a fɔ ko: «Ala tun ye waati min latigɛ, o sera. Ala ka masaya waati surunyana. Aw ye nimisa ka faran aw ka kojuguw la ka la kibaru diman na.»\n16Yezu tɛmɛtɔ Galile bada la, a ye Simɔn n'a dɔgɔcɛ Andere ye. U tun be jɔɔ filila baji la, mɔnikɛlaw tun lo. 17Yezu y'a fɔ u ye ko: «Aw ye tugu ne kɔ, ne bena aw kɛ diɲɛ mɔlaw ye ka mɔgɔw sɔrɔ.» 18O yɔrɔnin kelen, u y'u ka jɔɔw to yen ka tugu a kɔ.\n19A tagara ɲafɛ dɔɔni, a ye Zebede ka deenw ye, Zaki n'a dɔgɔcɛ Zan. U tun b'u ka jɔɔw lalagara kurun kɔnɔ. 20O yɔrɔnin bɛɛ, a y'u wele. U y'u faa Zebede ni baaradenw to yen kurun kɔnɔ ka tugu a kɔ.\nYezu ka fanga jinaw kan\n21Yezu n'a ka kalandenw sera Kafaranamu dugu la. Lafiɲɛlon na, a donna kalanso kɔnɔ ka mɔgɔw kalan. 22- U kabakoyara a ka mɔgɔ kalancogo la, bari a tun t'u kalan i n'a fɔ sariya karamɔgɔw b'u kalan cogo min na, nga a tun b'u kalan i n'a fɔ fanga be mɔgɔ min bolo.\n23O waati yɛrɛ la, jinatɔcɛ dɔ tun be yen, o pɛrɛnna ko: 24«Mun be an ni e cɛ, Nazarɛtika Yezu? I nana k'an halaki wa? I ye mɔgɔ min ye, ne b'o lɔn. I ye Ala ka ciden senuman ye.»\n25Yezu sɔngɔra a kunna k'a fɔ a ye ko: «I daje ka bɔ cɛɛ nin na!»\n26Jina ye cɛɛ yuguyugu kosɔbɛ ka bɔ a la ni kulekan ye. 27Mɔgɔ bɛɛ kabakoyara fɔɔ u tun b'a fɔ ɲɔgɔn ye ko: «Nin ye kabako ye dɛ. A be kuma barikaman fɔ ka fɛnkura ɲaa yira mɔgɔw la. Hali jinaw be sɔn a ta ma.»\n28O sababu fɛ, Yezu tɔgɔ bɔra joona Galile mara bɛɛ la.\n(Mat 8.14-17; Luka 4.38-41)\n29O kɔ, Yezu ni Zaki ani Zan bɔra kalanso kɔnɔ ka taga Simɔn ni Andere ka soo. 30Simɔn biranmuso lanin tun be farigwan bolo. Yezu sera dɔrɔn, u y'o muso koo fɔ a ye. 31Yezu gwɛrɛla a la k'a bolo minɛ ka wili, farigwan banna. A wilila k'u mako ɲa.\n32Tilekun donnin kɔ, mɔgɔw tagara Yezu sɛgɛrɛ ni jinatɔw ani banabagatɔw bɛɛ ye. 33Dugu kɔnɔ mɔgɔw bɛɛ y'u lajɛn boon daa la. 34A ye banabagatɔ sifa caaman kɛnɛya ka jinaw gwɛn ka bɔ mɔgɔ caaman na. A tun te sɔn jinaw ka kuma, bari olu tun b'a lɔn.\nYezu be taga Ala ka kuma fɔ Galile mara bɛɛ la\n35O dugusagwɛ sɔgɔma joona, sanni kɛnɛ ka bɔ, Yezu kununna. A bɔra ka taga Ala daali kongo kɔnɔ. 36Simɔn n'a tɔɲɔgɔnw kununna tuma min na, u tagar'a yɔrɔ ɲini. 37U y'a ye tuma min na, u y'a fɔ a ye ko: «Mɔgɔ bɛɛ b'i yɔrɔ ɲinina.»\n38A y'u jaabi ko: «An ka taga gɛrɛfɛduguw la, ne bena Ala ka kuma fɔ o yɔrɔw la fana, bari ne nana diɲɛ na o le kama.»\n39- O la, a tagara Galile mara faan bɛɛ la ka Ala ka kuma fɔ zuwifuw ka kalansow kɔnɔ ani ka jinaw gwɛn ka bɔ mɔgɔw la.\n(Mat 8.1-4; Luka 5.12-16)\n40Farisogobana tun be mɔgɔ dɔ la, ale gwɛrɛla k'a kunbiri gwan Yezu kɔrɔ k'a daali ko: «N'i sɔnna, i be se ka ne kɛnɛya.»\n41A hinɛ donna Yezu la minkɛ, a magara a la k'a fɔ a ye ko: «N sɔnna, kɛnɛya.»\n42O yɔrɔnin bɛɛ, cɛɛ kɛnɛyara. 43O kɔ, sanni Yezu k'a fɔ a ye ko a ka taga, a y'a gwɛlɛya a ma kosɔbɛ ko: 44- «I yɛrɛ kɔlɔsi, i kan'a fɔ mɔgɔ si ye ko ne le y'i kɛnɛya dɛ! Nga taga i yɛrɛ yira sarakalasebagaw la. Musa tun ye saraka min koo fɔ farisogobanatigi ka saniyali koo la, i k'o bɔ k'a yira mɔgɔw la ko i kɛnɛyara.»\n45O n'a ta bɛɛ, cɛɛ tagara tuma min na, koo min tun kɛra a ye, a y'a daminɛ k'o lakali fɔɔ Yezu tun te se ka don dugu si kɔnɔ tugu mɔgɔw ɲana. A tun be to kongokolon kɔnɔ. Mɔgɔw tun be bɔ faan bɛɛ la ka ta'a sɛgɛrɛ yen.


Yahutuw ye Ala kaan mɛn nka u ma limaniya (Zan 12) | Yezu ka ɲɛnamaya\nYahutuw ye Ala kaan mɛn: yala u bena a yira k’u limaniyanin lo wa?\nMƆGƆ CAAMAN YE ALA KAAN MƐN\nALA BENA BASIGI MIN KAN KA MƆGƆW KITI\nNtɛnɛlon na, Nisankalo tile 10nan na, Yezu y’a fɔ Alabatoso kɔnɔ ko ale satuma surunyana. O koo bena nɔɔ min to Ala tɔgɔ kan, a be jɔrɔla o le la. O kama a y’a fɔ ko: “N Faa, i k’i yɛrɛ tɔgɔ boɲa!” Kumakanba dɔ bɔra sankolo la k’a fɔ ko: “Ne y’a boɲa, ne bena tila k’a boɲa tugu.”—Zan 12:27, 28.\nMɔgɔ minw be yen, olu kabakoyara. Dɔw y’a miiri k’u ye sanpɛrɛnkan lo mɛn. Dɔ wɛrɛw ko “mɛlɛkɛ dɔ le kumana a fɛ.” (Zan 12:29). Nka, u ye Jehova kumakan lo mɛn ten! Kabini Yezu y’a ka cidenya baara daminɛ, a siɲɛ fɔlɔ tɛ adamadenw be Ala kaan mɛnna.\nSaan saba ni tilan ka kɔn o ɲɛ, Yezu ka batɛmu tuma na, Zan Batizelikɛla y’a mɛn Ala y’a fɔ Yezu koo la ko: “Nin ye ne Denkɛ kanulen ye. A ko ka di ne ye haali.” Kɔfɛ, saan 32 ka Tɛmɛnkan seli kɔ, Yezu cogo yɛlɛmana Zaki, Zan ani Piyɛri ɲɛɛ na. O cɛɛ saba nunu ye Ala kumakan mɛn ko: “Nin ye ne Denkɛ kanulen ye, a ko ka di ne ye haali. A’ ye a lamɛn.” (Matiyo 3:17; 17:5, ABM). Nka a siɲɛ sabanan nin na, Jehova kumana fɔɔ mɔgɔ caaman y’a mɛn!\nYezu ko: “Kumakan min mɛnna, o ma kɛ ne kosɔn, a kɛra aw le kosɔn.” (Zan 12:30). O kumakan b’a yira ko Yezu ye Ala Dencɛ ye tiɲɛn na, ale lo ye Masiya ye, min koo tun fɔra.\nKa fara o kan, Yezu ye kantigiya kɛ a ka ɲɛnamaya bɛɛ la. O b’a yira ko adamadenw ka ɲi ka ɲɛnamaya kɛ o cogo la le. O b’a yira fana ko duniɲa nin ka kuntigi, o min ye Sutana ye, a ka ɲi ka halaki. Yezu ko: “Diɲɛ kitiwaati sera sisan yɛrɛ, diɲɛ nin kuntigi bena gwɛn ka bila kɛnɛma.” Yezu ka saya tɛna kɛ fagobagatɔya ye dɛ, nka o bena kɛ see sɔrɔli lo ye. Cogo di do? A yɛrɛ y’a ɲɛfɔ ko: “Ne kɔni, ni ne kɔrɔtara sanfɛ tuma min na, ne bena mɔgɔ [sifa] bɛɛ sama ka na n fɛ.” (Zan 12:31, 32). A ka saya barika la gwengwenyiri kan, Yezu bena mɔgɔw sama ka na a yɛrɛ fɛ. O kɔrɔ ko a bena sababu di u ma u ka ɲɛnama kɛ fɔɔ abada.\nJama y’a jaabi ko: “An y’a mɛn sariya la ko Ala ka Mɔgɔ wolomanin nin bena to yen kudayi, e do b’a fɔ cogo di ko Mɔgɔ Dencɛ ka kan ka kɔrɔta sanfɛ? Jɔn le y’o Mɔgɔ Dencɛ ye?” (Zan 12:34). Koo caaman y’a yira ko Yezu lo ye Mɔgɔ Dencɛ ye tiɲɛn tiɲɛn na ani ko ale lo ye Masiya ye. Ala yɛrɛ kumakan fana y’o lo yira. O bɛɛ n’a ta, mɔgɔw fanba ma sɔn a ma.\nI ko a tun delila k’a fɔ cogo min na, Yezu y’a fɔ ko ale yɛrɛ lo ye “yeelen” ye (Zan 8:12; 9:5). A ye jama ladi ko: “Yeelen b’aw cɛma yanni dɔɔni halibi. Tuma min na o yeelen b’aw cɛma, aw ka banba ka taama o yeelen nin na, janko suu kana ko ka bali aw la, bari mɔgɔ min be taama dibi la, o tigi t’a taayɔrɔ lɔn. Tuma min na yeelen b’aw cɛma, aw k’aw jigi la a kan, janko aw ka se ka kɛ mɔgɔ kɔnɔgwɛninw ye.” (Zan 12:35, 36). O kɔ, Yezu y’a mabɔ u la sabu Nisankalo tile 10nan tɛ a salon ye. A ka ɲi ka “kɔrɔta sanfɛ” Nisankalo tile 14nan na, Tɛmɛnkan seli tuma na: o kɔrɔ, a ka ɲi ka sa gwengwenyiri kan.—Galatikaw 3:13.\nKabi Yezu y’a ka cidenya baara daminɛ, Yahutuw ma limaniya a la. O koo be kiraya kuma dɔ lo dafara, siga t’o la. Kira Ezayi tun kɔnna k’a fɔ ko mɔgɔw ɲɛɛw bena nɔrɔ ani ko u dusukunw bena gwɛlɛya fɔɔ u tɛna u sɔɔn yɛlɛma walisa ka kɛnɛya (Ezayi 6:10; Zan 12:40). Tiɲɛn na, dalilu minw b’a yira ka gwɛ ko Yezu lo ye Kisibaga ni ɲɛnamaya sira ye, Yahutuw fanba y’u tulo gwɛlɛya ka ban u la.\nNikodɛmu, Yusufu min bɔra Arimate ani kuntigi caaman wɛrɛw “lara” Yezu la. Nka, yala u bena u ka limaniya yira u ka kɛwalew fɛ wa? Wala u bena sigasiga k’o kɛ sabu u be siran k’u bena u gwɛn ka bɔ batoso la, wala “adamaden ka boɲa” lo ka di u ye wa?—Zan 12:42, 43.\nKa limaniya Yezu la, Yezu yɛrɛ y’o kuma kɔrɔ ɲɛfɔ ko: “Ni mɔgɔ min lara ne la, o tigi ma la ne dama na, nga Ala min ye n ci, a lara ale la, ani mɔgɔ min ye ne ye, o tigi ye n cibaga fana ye.” Ala ye cii di Yezu ma ko a ka mɔgɔw kalan tiɲɛnko minw na, Yezu tora k’u weleweleda. U nafa ka bon haali! O kama, Yezu y’a fɔ ko: “Mɔgɔ min banna ne la ani a ma sɔn n ka kuma ma, o tigi kitibaga be yen, n ye kuma min fɔ, o le ben’a tigi kiti diɲɛ labanlon na.”—Zan 12:44, 45, 48.\nO kɔ, Yezu y’a ka kumaw kuncɛ ko: “Ne ma kuma n yɛrɛ ma, nga n Faa min ye n ci ka na, ne ka kan ka kuma minw fɔ, ale lo y’o fɔ n ye. Ani ne b’a lɔn ko nii [ɲɛnamaya] banbali be sɔrɔ o kuma nin barika la.” (Zan 12:49, 50). Yezu b’a lɔn ko yanni dɔɔni, a joli bena bɔn ka kɛ saraka ye mɔgɔ limaniyaninw kosɔn.—Ɔrɔmukaw 5:8, 9.\nYezu ka cidenya baara tuma na, mɔgɔw ye Ala kaan mɛn siɲɛ saba bɛɛ: tuma jumanw na?\nKuntigi jumanw lo lara Yezu la, nka, mun na u m’o yira mɔgɔw ɲɛɛ na?\n“Diɲɛ labanlon na,” Ala bena basigi mun lo kan ka kiti tigɛ mɔgɔw kan?\nA ci dɔ ma A ci dɔ ma Yahutuw ye Ala kaan mɛn: yala u bena a yira k’u limaniyanin lo wa?\njy sap. 104 ɲɛɛ 242-243


Sar 9 AKKDC08 - A tile seeginan loon, Musa ye Arɔn n'a - Bible Search\n1A tile seeginan loon, Musa ye Arɔn n'a dencɛw ni Isirayɛli cɛkɔrɔbaw wele, 2k'a fɔ Arɔn ye ko: «Na ni tura kɛɲɛnin ye k'a kɛ hakɛ yafa saraka ye, ka na ni sagajigi ye k'o kɛ saraka jɛnita ye Masaba ɲakɔrɔ. Fiɲɛ kana sɔrɔ u si la. 3O kɔ, i k'a fɔ Isirayɛlidenw ye k'u ka na ni bakɔrɔnin kelen ye k'a kɛ hakɛ yafa saraka ye, ka na ni misiden ye min ye saan kelen sɔrɔ, ani saga min ye saan kelen sɔrɔ, fiɲɛ kana sɔrɔ u si la, k'u kɛ saraka jɛnita ye. 4Ka tura kelen ni sagajigi kelen kɛ jɛnɲɔgɔnya saraka ye k'u kaan tigɛ Masaba ɲakɔrɔ. U ka na ni suman saraka ye, tulu ɲagaminin be min na, bari Masaba ben'a yɛrɛ yira aw la bii.»\n5Musa ye fɛɛn minw koo fɔ, u nana ni olu ye ɲɔgɔnkunbɛn fanibugu ɲafɛ. Jama bɛɛ gwɛrɛla ka lɔ Masaba ɲakɔrɔ. 6O kɔ, Musa ko: «Masaba y'a fɔ ko aw ka kan ka min kɛ janko aw b'a ka nɔɔrɔ ye, o le ye nin ye.» 7- Musa y'a fɔ Arɔn ye ko: «Gwɛrɛ ka na sarakabɔyɔrɔ la k'i ka hakɛ yafa saraka n'i ka saraka jɛnita bɔ janko k'i yɛrɛ, ni jama ka yafa daali. O kɔ, i ka jama ka saraka bɔ janko ka yafa daali u ye, i ko Masaba y'a fɔ cogo min na.»\n8O la, Arɔn gwɛrɛla sarakabɔyɔrɔ la ka misiden kaan tigɛ k'a kɛ a yɛrɛ ka hakɛ yafa saraka ye. 9A dencɛw nana n'o joli ye a fɛ. A y'a bolokunnaden sun a la k'a mɔ sarakabɔyɔrɔ nɔnkɔnw na, k'a tɔɔ bɔn sarakabɔyɔrɔ juu kɔrɔ. 10O kɔ, a ye begɛn nin tulu, n'a kɔkiliw, n'a biɲɛ yɔrɔ ɲanaman jɛni sarakabɔyɔrɔ kan i ko Masaba tun y'a fɔ Musa ye cogo min na. 11Nga a y'a sogo n'a golo jɛni jama sigiyɔrɔ kɔfɛ. 12O kɔ, min ye saraka jɛnita ye, a y'o kaan tigɛ. A dencɛw y'o joli ta k'a d'a ma. A y'a seriseri sarakabɔyɔrɔ faan bɛɛ kan. 13U ye begɛn nin sogo tigɛtigɛnin n'a kunkolo d'a ma. A y'u jɛni sarakabɔyɔrɔ kan. 14A y'a nugu n'a seenw ko k'u la saraka jɛnita kan sarakabɔyɔrɔ sanfɛ k'u jɛni.\n15O kɔ, a gwɛrɛla ni jama ka saraka ye. A ye bakɔrɔnin minɛ min bena kɛ u ka hakɛ yafa saraka ye. A y'a kaan tigɛ k'a kɛ hakɛ yafa saraka ye i n'a fɔ fɔlɔta. 16O kɔ, a nana ni saraka jɛnita ye k'o bɔ ka kɛɲɛ n'a cogo ye. 17A gwɛrɛla ni suman saraka fana ye, k'a tigɛ ɲaa kelen bɔ o la k'o jɛni sarakabɔyɔrɔ kan ni sɔgɔma saraka jɛnita ye. 18- A ye tura ni sagajigi fana kaan tigɛ k'u kɛ jama ka jɛnɲɔgɔnya saraka ye. A dencɛw y'o joli ta k'o d'a ma. A y'a seriseri sarakabɔyɔrɔ faan bɛɛ kan. 19Tura ni sagajigi tuluyɔrɔw, minw ye u kukala ye, ni kɔnɔnatulu, ni kɔkiliw, ani biɲɛ yɔrɔ ɲanaman, 20u ye olu la begɛn nunu disiw kan. Arɔn sɔrɔla ka tulu nunu jɛni sarakabɔyɔrɔ kan. 21Arɔn ye disi nunu, ni kinibolo woto nunu fifa Masaba ɲakɔrɔ i ko Musa tun y'a fɔ cogo min na. 22- O kɔ, a y'a bolo wili jama faan fɛ ka duba kɛ u ye. A tilara hakɛ yafa saraka, ni saraka jɛnita, ni jɛnɲɔgɔnya saraka bɔni la minkɛ, a jigira ka bɔ yen.\n23O kɔ, Musa ni Arɔn donna Ɲɔgɔnkunbɛn fanibugu kɔnɔ. U bɔra yen tuma min na, u ye duba kɛ jama ye, u bɛɛ sɔrɔla ka Masaba ka nɔɔrɔ ye. 24Tasuma bɔra Masaba fɛ ka saraka jɛnita ni tulu jɛni sarakabɔyɔrɔ kan. Jama bɛɛ y'o ye tuma min na, u nisɔndiyara fɔɔ ka kule ani k'u ɲaa biri duguma.


Sam 2nan 17 AKKDC08 - Ayitofɛli y'a fɔ Abisalɔn ye ko: - Bible Search\nSam 2nan 16 Sam 2nan 18\nSam 2nan 17\nUsayi be Ayitofɛli ka ladili sɔsɔ\n1Ayitofɛli y'a fɔ Abisalɔn ye ko: «A to n be mɔgɔ waa tan ni fila (12 000) woloma ka Dawuda kɔgwɛn bii suu nin na yɛrɛ. 2Ne bena taga bali a la, a sɛgɛnninba, a barika bannin. Ne bena siranya bila a la kosɔbɛ, o la, jama min be n'a ye, olu bɛɛ bena boli, ne be sɔrɔ ka masacɛ kelen faga. 3O kɔ, ne bena bila jama bɛɛ ɲa ka na n'u ye i fɛ. E b'a fɛ ka mɔgɔ min faga, n'ale sara, mɔgɔ bɛɛ be segi ka na. O la, jama bɛɛ bena to hɛrɛ la.» 4O kuma nin diyara Abisalɔn ni Isirayɛli cɛkɔrɔbaw bɛɛ ye. 5Abisalɔn ko u ka arikicɛ Usayi fana wele, k'u bena ale fana lamɛn. 6Usayi sera Abisalɔn fɛ tuma min na, a ye Ayitofɛli ka kuma fɔ a ye, ka tila k'a ɲininga k'u ka kan k'o kɛ wa, ko n'o tɛ, ko a ka dɔ fɔ. 7Usayi y'a fɔ ko: «Ayitofɛli ye ladili min di sisan, o ma ɲi. 8I yɛrɛ b'i facɛ n'a ka mɔgɔw lɔn. Cɛfariw lo. U ka fari i n'a fɔ waraba, u ye min deen minɛ. I facɛ be kɛlɛ ɲaa lɔn, a tena sɔn ka la sufɛ n'a ka jama ye. 9Nin waati yɛrɛ la, a dogonin be sɔrɔ kuluwo dɔ kɔnɔ, walima yɔrɔ dɔ la. N'a kɛra k'u sera k'a daminɛ ka mɔgɔ dɔw faga ka ban an cɛma, o bena mɛn joona joona k'a fɔ ko Abisalɔn ka mɔgɔ dɔw sara. 10Hali mɔgɔ min jaa ka gwɛlɛ i n'a fɔ jara ta, ale bena siran kosɔbɛ. Bari Isirayɛlidenw bɛɛ b'a kala ma ko i facɛ ye cɛfari ye, ko a ka mɔgɔw fana jaa ka gwɛlɛ. 11O la, ne b'i ladi ko Isirayɛlidenw bɛɛ ka ɲɔgɔn lajɛn i gɛrɛfɛ, k'a ta Dan mara la kɔgɔdugu faan fɛ fɔɔ ka taga se Bɛriseba, worodugu faan fɛ. U ka caya i n'a fɔ kɔgɔjida la cɛncɛn. I yɛrɛ be wili ka taga kɛlɛ la. 12A be yɔrɔ o yɔrɔ, an ben'a sɔrɔ. An be ben a kan i n'a fɔ komiji be ben dugukolo kan cogo min na. U si tena kisi, ale yɛrɛ n'a kɔmɔgɔw bɛɛ. 13N'a tagara don dugu dɔ la, Isirayɛlidenw bɛɛ be juruw ta o dugu kama, an bena dugu nin sama fɔɔ ka taga se kɔda la, fɔɔ kabakuru si tena to.» 14Abisalɔn ni Isirayɛlidenw bɛɛ y'a fɔ ko arikicɛ Usayi ka ladili le ka ɲi ka tɛmɛ Ayitofɛli ta kan. K'a sɔrɔ Masaba le tun y'a latigɛ ka Ayitofɛli ka ladiliɲuman nin cɛn, janko ka se ka kojugu lase Abisalɔn ma.\nDawuda be Zurudɛn baji tigɛ\n15O kɔ, Usayi y'a fɔ sarakalasebagaw Sadɔki ni Abiyatari ye ko Ayitofɛli tun ye ladili nin le di Abisalɔn ni Isirayɛli cɛkɔrɔbaw ma, ko ale fana ye nin ni nin le fɔ. 16A ko sisan u ka mɔgɔ ci ka ta'a fɔ Dawuda ye joona joona ko a kana la sufɛ Zurudɛn baji tigɛyɔrɔ la kongo kɔnɔ, ko a k'a tigɛ wajibi, janko masacɛ n'a ka jama bɛɛ kana halaki. 17O y'a sɔrɔ Zonatan ni Ayimasi tun be Ɛnrogɛli. Baaraden musoman dɔ tun ka kan ka taga kibaruya d'u ma, olu ka sɔrɔ ka taga masacɛ Dawuda lasɔmi, bari u tun man kan ka don dugu kɔnɔ janko mɔgɔ kana u ye. 18Nga kanbelen dɔ y'u ye, ale tagara o fɔ Abisalɔn ye. Zonatan ni Ayimasi teliyara ka taga. U tagara se Bawurimu, cɛɛ dɔ ka soo. Kɔlɔn tun be ale ka luu kɔnɔ, u jigira o kɔnɔ. 19O cɛɛ nin ka muso ye birifani ta k'a la kɔlɔn nin datugunan kan k'a ka suman yɛrɛkɛ o kan, janko mɔgɔ kana miiri ko fɛɛn dɔ be o yɔrɔ la. 20Abisalɔn ka cidenw donna soo kɔnɔ muso nin fɛ k'a ɲininga ko Ayimasi ni Zonatan be min. Muso nin y'a fɔ u ye k'u tɛmɛna ka kɔdennin tigɛ. Ciden nunu y'u ɲini yɔrɔ bɛɛ, u ma u ye, u segira ka taga Zeruzalɛmu.\n21U taanin kɔ, Ayimasi ni Zonatan bɔra kɔlɔn nin kɔnɔ. U tagara masacɛ Dawuda lasɔmi. U y'a fɔ a ye ko: «Aw ka wili joona joona ka kɔɔ nin tigɛ.» Ayitofɛli tun ye min fɔ u kama, u y'o fɔ a ye. 22O la, Dawuda n'a ka jama bɛɛ wilila ka Zurudɛn baji tigɛ. Yanni sɔgɔma be se, o y'a sɔrɔ mɔgɔ bɛɛ tigɛra ka ban, mɔgɔ si tun te sɔrɔ baa kɔfɛ tugu.\n23Ayitofɛli y'a ye k'u te ale ka ladili batora minkɛ, a wilila k'a ka fali labɛn ka yɛlɛ a kan ka ta'a yɛrɛ ka dugu la. A y'a dalakan fɔ a ka somɔgɔw ye, o kɔ, a tagar'a kaan dulon juru la, a sara. U y'a suu don a facɛ ka kaburu kɔnɔ.\nDawuda be se Maanayimu\n24Dawuda tagara se Maanayimu. O y'a sɔrɔ Abisalɔn tun be Zurudɛn baji tigɛra, ale ni Isirayɛlidenw bɛɛ. 25Abisalɔn tun ye Amaza kɛ kɛlɛdenw kuntigi ye Zowabu nɔɔ na. Amaza tun ye Yitira deen ye, min tun ye Isirayɛliden dɔ ye fana. Ale lo tun ye Zowabu bamuso Seruya balimamuso Abigayɛli furu, Naasi denmuso tun lo. 26Isirayɛlidenw ni Abisalɔn tagara sigi Galaadi mara la.\n27Dawuda sera Maanayimu tuma min na, Naasi dencɛ Sobi ka bɔ Araba, min tun ye amoniw ka duguba dɔ ye, ale ni Amiyɛli dencɛ Makiri ka bɔ Lodebari, ani Barizilayi ka bɔ Orogelimu, Galaadi mara la, 28olu nana ni dilanw ye, ani tasaw ni bɔgɔdagaw, ani suman sifa fila ye, ani mugu ni suman yirannin, ani sɔsɔ sifa fila, 29ni lii ani naare, ni sagaw ani misisogo, k'o di Dawuda n'a ka jama ma, janko u k'o dumu. Bari u tun b'a fɔra k'u tɔɔrɔla kɔngɔ ni minnɔgɔ bolo, k'u sigɛnna kongokolon kɔnɔ.


Dɔ ka ɲɛnamaya: Kɔrɔbɔli muɲu | Pavel Sivulsky\nKɔrɔsili Sangaso—Kalan | Saan 2017, utikalo\nA KALAN KAAN NIN NA Afrikaans Albanais Allemand Amharique Amis Anglais Arabe Arménien Arménien (occidental) Aymara Azéri Azéri (cyrillique) Bachkir Bassa (cameroun) Bengali Bicol Birman Boulou Bulgare Catalan Cebuano Chichewa Chinois cantonais (simplifié) Chinois cantonais (traditionnel) Chinois mandarin (simplifié) Chinois mandarin (traditionnel) Chitonga Chitonga (Malawi) Chitumbuka Chiyao Chol Cibemba Cinyanja Coréen Croate Créole haïtien Dangme Danois Douala Edo Efik Espagnole Estonien Ewé Fidjien Finnois Fon Français Ga Garifuna Georgien Goun Grec Guarani Gujarati Haoussa Herero Hiligaynon Hindi Hiri Motu Hongrois Hébreu Ibanag Igbo Iloko Indonésien Islandais Isoko Italien Japonais Jula Kabye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Kurde kumanji Kurde kumanji (Caucase) Kurde kurmanji (cyrillique) Kwangali Kwanyama Letton Lingala Lituanien Luganda Lunda Luo Luvale Macédonien Malagach Malay Malayalam Mam Mambwé-Lungu Marathi Maya Mazatec de Huautla Mbunda Mingrélian Mixe Mongol Moore Motu Nahuatl (Nord de Puebla) Nahuatl (central) Nahuatl (guerrero) Nahuatl (huasteca) Ndonga Ndébélé Ndébélé(Zimbabwe) Ngabere Norvégien Nzema Néerlandais Népali Okpe Oromo Ossete Otetela Ouzbek Pangasinan Papiamento (curaçao) Pendjabi Persan Pidgin camerounais Pidgin nigérian Pidgin salomonien Polonais Portugais Quechua (Ancash) Quechua (Bolivie) Romain Russe Samoan Sango Sepedi Serbe Serbe (romain) Sesotho du Lesotho Sesotho d’Afrique du Sud Shona Sidama Silozi Singhalais Slovaque Slovène Sranan tongo Suédois Swahili Swahili (Rép. dém. du Congo) Swati Tagalog Tajiki Tatar Tcheque Thaï Tigrinya Tiv Tlapanec Tojolabal Tok pisin Tongien Totonaque Tshiluba Tsonga Tswana Turc Turkmene Tuvaluan Twi Tzeltal Tzotzil Télougou Tétoum Dili Ukrainien Urhobo Venda Vietnamien Waray-Waray Wolaitsa Xhosa Yoruba Zande Zapotec (de l'isthme) Zoulou tamoul tchouvache\nKa kɔrɔbɔli muɲu, duga caaman b’o la\nLakalibaga: Pavel Sivulsky\nPOLISICƐ sɔngɔra n’ kun na ko: “E tɛ Faa ɲuman ye fewu! I muso kɔnɔman lo. I b’ale n’i denmuso fitinin to yen, i ko jɔn lo k’u balo ani k’u ladon? A fɔ ko i tɛna waajuli kɛ tugun, o la i bena taga soo!” N’ y’a jaabi ko: “Ayi, n’ ma n’ ka denbaya to yen. Aw lo ye n’ don kaso la! Aw y’o kɛ kuun juman lo kama?” Polisicɛ ko: “Ka kɛ Jehova Seere ye, yala kojuguba be yen min tɛmɛna o kan wa?”\nAn y’o kumaɲɔgɔnya kɛ saan 1959 la. N’ tun be kaso la Irkutsk dugu la, Irisi jamana na. A’ y’a to n’ k’a lakali aw ye ne ni n’ muso Maria tun labɛnnin lo cogo min na ka “tɔɔrɔ tilennenya kosɔn.” An ye duga minw sɔrɔ an ka kantigiya kosɔn, n’ bena o ɲɛfɔ a’ ye fana.—1 Piyɛri 3:13, 14.\nN’ wolola saan 1933 la, Zolotniki. O ye Ikrɛni dugu dennin dɔ lo ye. Saan 1937 la, n’ bamusofitinin n’a cɛɛ bɔra Faransi ka na bɔ an ye. U tun ye Jehova Seerew ye ani u ye Sosiyete Watch Tower ka gafe nunu to an ye: Gouvernement ani Délivrance. N’ facɛ y’o gafew kalan tuma min na, a limaniyara kokura Ala la. A fɔ man di, nka saan 1939 la, n’ facɛ banana kosɔbɛ. Sanni a ka sa, a y’a fɔ n’ bamuso ye ko: “Nin ye tiɲɛn ye. An deenw kalan o la.”\nSIBERI: WAAJULI KƐYƆRƆ KURA\nSaan 1951, awirilikalo la, faamanw ye Jehova Seere caaman minɛ Soviyetiki mara tileben fan fɛ, ka taga n’u ye kaso la Siberi. Ne, n’ bamuso ani n’ dɔgɔcɛ Grigory gwɛnna ka bɔ Ikrɛni tileben fan fɛ. An donna tɛrɛn kɔnɔ ka kilomɛtɛrɛ 6000 ni kɔ kɛ ka taga Tulun duguba la, Siberi mara la. Lɔgɔkun fila o kɔ, u nana ni n’ kɔrɔcɛ Bogdan ye kaso la, Angarsk dugu gɛrɛfɛ. U ko a bena fangabaara kɛ saan 25 kɔnɔ.\nDugu dennin minw be Tulun gɛrɛfɛ, ne, n’ bamuso ani n’ dɔgɔcɛ Grigory ye waajuli kɛ yen. Nka, an tun b’o kɛ ni hakilitigiya ye. Ɲɛyirali fɛ, an tun be mɔgɔw ɲininga ko: “Misifeerela dɔ be yan wa?” N’an tun ye misifeerela dɔ sɔrɔ, misi danna cogo kabakoman min na, an tun be kuma o koo la. O kɔ, an be sin ka baro kɛ n’a ye Danbaga koo la. O wagati la, a fɔra zurunali dɔ kɔnɔ ko Jehova Seerew b’a fɔ k’u be misiw lo kɔ, k’a sɔrɔ u be sagaw lo ɲinina! Tiɲɛn na, an ye mɔgɔ dɔw sɔrɔ minw be i n’a fɔ sagaw! An tun be waajuli kɛ kiin minw na, u tun kalifanin tɛ kafo si ma. An dusu tun ka di kosɔbɛ ka bibulukalan kɛ ni mɔgɔ majigininw ani mɔgɔ wɛrɛw ye minw be lonanw ladon! Bi weleweledala 100 ni kɔ lo be Tulun dugu kafo kɔnɔ.\nMARIA KA LIMANIYA KƆRƆBƆRA\nN’ muso Maria ye tiɲɛn lɔn kɛlɛba filanan wagati tilancɛ la, Ikrɛni jamana na. A saan 18, polisicɛ dɔ tora k’a ɲɛgwan ko a ka la n’ale ye. Nka, a lɔra kelen kan, a ma sɔn. Loon dɔ, a nana o polisicɛ lanin sɔrɔ a ka dilan kan. Maria bolila. Polisicɛ dimininba y’a bagabaga ko a bena a don kaso la sabu a ye Jehova Seere ye. Saan 1952 la, u ko Maria bena saan 10 kɛ kaso la. A y’a yɛrɛ jati i ko Yusufu. Ale tun donna kaso la sabu a tora kantigiya la (Zɛnɛzi 39:12, 20). Mobilibolibaga min ye Maria ta ka bɔ kititigɛso la ka taga n’a ye kaso la, ale y’a fɔ Maria ye ko: “Kana siran. Mɔgɔ caaman donna kaso la ka segi ka bɔ ani u tɔgɔ ma tiɲɛ.” O kuma ye Maria barika bonya.\nSaan 1952-1956, u ye Maria bila fangabaara la Gorki dugu gɛrɛfɛ, Irisi jamana na. O dugu be weele sisan ko Nizhniy Novgorod. U y’a bila yiritigɛ la, hali nɛnɛba wagati la. O y’a ka kɛnɛyako nagasi. Nka, saan 1956 la u y’a bila ani a tagara Tulun dugu la.\nU YE N’ MABƆ N’ MUSO NI N’ DEENW NA\nLoon dɔ, Tulun dugu la, balimacɛ dɔ y’a fɔ n’ ye ko balimamuso dɔ be nana. N’ ye nɛgɛso ta ka taga mobili gari la walisa k’a ka doni dɔw ta. N’ ye Maria ye dɔrɔn, n’ jarabira a la. N’ ye n’ seko kɛ walisa a ka jarabi n’ na fana. A tun man nɔgɔ, nka n’ sera k’o kɛ. An furula saan 1957 la. Saan kelen o kɔ, an denmuso Irina wolola. N’ tun ninsɔndiyanin lo ka kɛ n’u ye. Nka, o ma kɛ wagatijanko ye. Saan 1959 la, u ye n’ don kaso la sabu n’ tun y’an ka gafe dɔw dilan. N’ ye kalo wɔɔrɔ kɛ n’ kelen kasobon dɔ kɔnɔ. Walisa n’ dusu kana tiɲɛ, n’ tora ka delili kɛ ani ka Masaya dɔnkiliw la. N’ tun be miiri fana k’a filɛ cogo min na n’ tun bena waajuli kɛ ni n’ bɔra kaso la.\nSaan 1962, n’ be fangabaara kɛyɔrɔ la\nTuma min na u tun be n’ ɲiningara kaso kɔnɔ, polisicɛ dɔ sɔngɔra n’ kan ko: “Yanni dɔɔni, an bena aw bɛɛ tereke duguma i ko ɲinanw!” N’ y’a jaabi ko: “Yezu y’a fɔ ko Ala ka Masaya kibaro diiman BENA fɔ jamanaw bɛɛ la. Mɔgɔ si tɛ se k’o bali!” O kɔ, polisicɛ tɛmɛna fɛɛrɛ wɛrɛw fɛ. I ko n’ y’a lakali barokun nin daminɛ na cogo min na, a tɛmɛna nanbarakumaw fɛ walisa ka n’ lasun ka Jehova batoli dabila. Tuma min na u y’a ye ko u ka bagabagari n’u ka nanbarakumaw ma see sɔrɔ n’ kan, u ko n’ ka fangabaara kɛ saan 7, Saransk dugu gɛrɛfɛ. N’ tagatɔ o fangabaara kɛyɔrɔ, n’ y’a mɛn ko an denmuso filanan Olga wolola. Hali ni n’ muso ni n’ denmuso yɔrɔ tun ka jan n’ na, k’a lɔn ko ne ni Maria tora ka kantigiya kɛ Jehova ye, o ye n’ dusu saalo kosɔbɛ!\nSaan 1965, Maria n’an denmusow, Olga ni Irina\nKa tɛrɛn ta Tulun ka na Saransk ani ka kɔsegi, o tun be mɛɛn tile 12. O n’a ta bɛɛ, Maria tun be na bɔ n’ ye kaso la siɲɛ kelen saan kɔnɔ. N’a tun nana, a be sanbara kura di n’ ma. A tun be Kɔrɔsili Sangaso kuraw dogo o sanbaraw juu la. Saan dɔ la, Maria ye koo dɔ kɛ n’ tɛ ɲinɛ min kɔ. Ale n’an denmuso fila nana bɔ n’ ye. A’ ye miiri k’a filɛ a diyara n’ ye cogo min na k’u ye ani ka wagati kɛ n’u ye!\nDUGU WƐRƐW N’U KA GWƐLƐYAW\nSaan 1966, u ye n’ bɔ kaso la ani an mɔgɔ naani tagara Armavir dugu la, Kɔgɔji Finman gɛrɛfɛ. An dencɛ Yaroslav ni Pavel wolola o yɔrɔ lo la.\nA ma mɛɛn, polisiw nana an ka boon kɔnɔ ka ɲinini kɛ yɔrɔ bɛɛ k’a filɛ n’u bena an ka gafew sɔrɔ. U ye filɛri kɛ hali misiw ka dumuniw kɔnɔ. Loon dɔ, k’u to ɲinini na, u tun be wasira kosɔbɛ funteni bolo ani gwangwan tun b’u ka faniw kan. U makari ye Maria minɛ sabu a y’a faamu ko u tun be cikanw lo labatora. A ye yiriden dɔ jii di u ma. A ye jii don minan dɔ kɔnɔ k’a di u ma fana ani ka fanikobɔrɔsi ni sɛrɛviyɛtiw di u ma. Polisiw kuntigi nana tuma min na, polisiw y’a fɔ a ye ko an y’an janto u la. U tagara tuma min na, polisiw kuntigi ye yɛlɛmisɛn kɛ n’an ye ani k’a bolo wuli k’an fo. An dusu diyara k’a ye ko nafa b’a la n’an b’a ɲini ka se “kojugu kɔrɔ koɲuman barika la.”—Ɔrɔm. 12:21.\nPolisiw tun be to ka na an ka boon kɔnɔ ka ɲinini kɛ. O bɛɛ n’a ta, an tora ka waajuli kɛ Armavir. Weleweledalaw jɛnkulu dennin dɔ tun be Kurganinsk dugu gɛrɛfɛ, an ye dɛmɛ don fana k’o jɛnkulu sabati. Ne ninsɔn ka di k’a lɔn ko kafo wɔɔrɔ lo be Armavir ani naani be Kurganinsk dugu kɔnɔ bi.\nTuma dɔw la, an sumana Alako ta fan fɛ. Nka, an be Jehova waleɲuman lɔn sabu a tɛmɛna balima kantigiw fɛ walisa k’an kolo ani ka barika don an na Alako ta fan fɛ (Zab. 130:3). Polisi dɔw tun kɛra Jehova Seerew ye walisa ka kafodenw kɔrɔsi. A tun man nɔgɔ ka Jehova bato n’o ɲɔgɔnnamɔgɔw ye. U tun kisɛyanin lo ani u tun be waajuli kɛ bɛrɛbɛrɛ. U dɔw yɛrɛ ye kunkanbaaraw sɔrɔ Jehova ka ɔriganisasiyɔn kɔnɔ. Nka, an labanna ka bɔ u kala ma.\nSaan 1978 la, tuma min na Maria tun be ni saan 45 ye, a ye kɔnɔ ta tugun. Komi dusukun bana tun b’a la, dɔgɔtɔrɔw tun be siranna a niin kana to a la. O kama, u y’a lasun ko a k’o kɔnɔ tiɲɛ. Maria banna. O kosɔn, dɔgɔtɔrɔ dɔw tora ka tugu a kɔ yɔrɔ bɛɛ dɔgɔtɔrɔso la ni pikiri ye u bolo. U tun b’a fɛ k’a sɔgɔ walisa deen ka wolo k’a sɔrɔ a wolotuma ma se. Walisa ka deen latanga, Maria bolila ka bɔ dɔgɔtɔrɔso la.\nPolisiw ko an ka dugu bila. An tagara dugu dennin dɔ la Tallinn dugu gɛrɛfɛ, Ɛsitoni jamana na. O tun ye Soviyetiki mara dɔ ye. K’an to Tallinn, Maria ye dencɛ barikaman dɔ wolo ani Maria ma sa i ko dɔgɔtɔrɔw tun y’a fɔ cogo min na.\nKɔfɛ, an bɔra Ɛsitoni ka taga sigi Nezlobnaya, Irisi jamana worodugu fan fɛ. An tun be waajuli kɛ nɛmɛnɛmɛ Nezlobnaya gɛrɛfɛduguw la. Mɔgɔw tun be bɔ jamana faan bɛɛ la ka na o duguw la. U tun be na walisa k’u yɛrɛ furakɛ ani u dɔw tun be kɔsegi ni ɲɛnamaya banbali jigiya ye!\nAN Y’AN DEENW DƐMƐ U YE JEHOVA KANU\nAn y’an jija k’an deenw dɛmɛ u ka Jehova kanu ani u k’a ɲini ka baara kɛ a ye. Balimacɛ minw tun be nɔɔ ɲuman to an deenw kan, tuma dɔw la, an tun be olu weele ka na an ka soo. N’ dɔgɔcɛ Grigory fana tun ka teli ka na bɔ an ye. Ale tun ye kafokulu kɔrɔsibaga ye saan 1970-1995 la. A nako tun ka di denbayamɔgɔw bɛɛ ye sabu a ninsɔn tun ka di ani a tun be yɛlɛko koow kɛ. N’an tun ye mɔgɔw weele ka na an ka soo, an tun be tulonkow labɛn ka bɔ Bibulu kɔnɔ. O lo y’a to Bibulu ka maanaw koo diyara an deenw ye.\nN’ dencɛw n’u musow.\nKɔfɛ, k’a daminɛ numanbolo fɛ: Yaroslav, Palvel Jr., Vitaly\nƝɛfɛ: Alyona, Raya, Svetlana\nSaan 1987 la, an dencɛ Yaroslav tagara Riga dugu la, Letoni mara la. A tun be se ka waajuli kɛ yen a sago la. Nka, a banna sɔrɔdasiya la minkɛ, u ye kiti ben a kan ko a bena saan kelen ni tilan kɛ kaso la. A y’o kɛ kaso 9 kɔnɔ. Ne ye min kɛ kaso kɔnɔ, n’ y’o lakali a ye. O y’a dɛmɛ ka muɲuli kɛ. Kɔfɛ, a ye piyɔniye baara daminɛ. Saan 1990 la, an dencɛ Pavel tun be ni saan 19 ye ani a tun b’a fɛ ka taga piyɔniye baara kɛ Sakhalin dugu la, guun dɔ kan Zapɔn worodugu fan fɛ. A daminɛ na, an tun t’a fɛ a ka taga yen. Weleweledala 20 dɔrɔn lo tun b’o guun kan ani kilomɛtɛrɛ 9000 tun be an ni o guun cɛ. Nka, an labanna ka sɔn a ka taga. O kɛra desizɔn ɲuman ye. O guun kan, mɔgɔw tun be sɔn Masaya kibaro diiman ma. Saan damanin dɔrɔn, kafo 8 sigira yen. Pavel be waajuli kɛra Sakhalin kabi saan 1995. O wagati la, an dencɛ laban Vitaly dɔrɔn lo tun be n’an ye. A ka di a ye ka Bibulu kalan kabi a denmisɛnman. A kɛra piyɔniye ye a saan 14 ani n’ y’o baara kɛ n’a ye saan fila kɔnɔ. O kɛra ninsɔndiya wagati yɛrɛ lo ye! Vitaly saan 19, a bɔra soo sabu a kɛra dan na piyɔniye ye.\nSaan 1952 la, polisicɛ tun y’a fɔ Maria ye ko: “I ka Jehova batoli dabila wala i bena saan 10 kɛ kaso kɔnɔ. N’i nana bɔ, o y’a sɔrɔ i kɔrɔla ani i bena to i kelen.” Nka, koow ma kɛ ten dɛ! An ka Ala kantigi Jehova ani an deenw tun b’an kanu. An ye nɛɛma sɔrɔ ka mɔgɔ caaman minw dɛmɛ ka tiɲɛn lɔn, an y’a ye k’olu fana tun b’an kanu. An deenw tun be cidenya baara kɛra yɔrɔ minw na, ne ni Maria ninsɔndiyara ka taga bɔ u ye o yɔrɔw la. An deenw ye minw dɛmɛ ka Jehova lɔn, an y’a ye k’olu tun be ni waleɲumanlɔn ye.\nAN BE JEHOVA WALEƝUMAN LƆN A KA ƝUMANYA KOSƆN\nSaan 1991 la, u ye Jehova Seerew ka baara daga. O ye dɔ fara balimaw ka kisɛya kan waajuli baara la. An ka kafo ye mobili dɔ san walisa an ka se ka taga duguw ni dugu denninw na ka waajuli kɛ wikɛniw na.\nSaan 2011, ne ni n’ muso\nN’ ninsɔndiyanin lo k’a ye ko Yaroslav n’a muso Alyona ani Pavel n’a muso Raya ye betɛlidenw ye. Vitaly n’a muso Svetlana be to ka taga bɔ kafow ye. An denmuso fɔlɔ Irina n’a ka denbaya be Alemaɲi. A cɛɛ Vladimir n’u dencɛ saba ye diinan mɔgɔkɔrɔw ye. An denmuso Olga be Ɛsitoni ani a be n’ weele tuma o tuma. A fɔ man di nka, n’ muso kanulen Maria sara saan 2014 la. N’ kɔrɔtɔnin lo k’a ye kokura sukununi wagati la! Sisan, n’ be Belgorod dugu la ani o yɔrɔ balimaw be n’ dɛmɛ kosɔbɛ.\nNe ye saan minw kɛ Jehova batoli la, o ye n’ dɛmɛ k’a faamu ko an tɛ se ka to kantigiya la n’an ma tɔɔrɔ. Nka, Jehova b’an dusu lafiya cogo min na, o nafa ka bon ka tɛmɛ fɛɛn bɛɛ kan. An ka kantigiya kosɔn, ne ni Maria ye duga caaman sɔrɔ an jigi tun tɛ minw na yɛrɛ. Sanni Soviyetiki jamanaw ka faran faran saan 1991 la, weleweledala 40000 ni kɔ lo tun be yen. Jamana minw tun be soviyetiki la, u lajɛnin ka weleweledala hakɛ ka ca ni 400000 ye bi. N’ be ni saan 83 ye sisan ani n’ bele ye diinan mɔgɔkɔrɔ ye. Jehova ye barika don n’ na ani n’ sera ka muɲuli kɛ. Tiɲɛn na, Jehova ye n’ duga kosɔbɛ!—Zab. 13:6.\nA ci dɔ ma A ci dɔ ma Ka kɔrɔbɔli muɲu, duga caaman b’o la\nYala i be muɲu ka Ala makɔnɔ wa?\n“Ala ka hɛrɛ min tɛmɛna mɔgɔw ka faamuyali ma”\nDƆ KA ƝƐNAMAYA Ka kɔrɔbɔli muɲu, duga caaman b’o la\nAn be se k’an ka jogo kɔrɔw bɛɛ dabila pewu cogo min na\nAn be jogo kuraw ta ani k’u mara cogo di?\nAN KA TARIKIKO DƆW “An bena lajɛnba wɛrɛ kɛ tuma juman?”\nTexte Options de téléchargement des publications numériques KƆRƆSILI SANGASO—KALAN Saan 2017, utikalo\nA ci dɔ ma A ci dɔ ma KƆRƆSILI SANGASO—KALAN Saan 2017, utikalo\nSaan 2017, utikalo\nKƆRƆSILI SANGASO—KALAN Saan 2017, utikalo